**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**FINANŠU KOMITEJAS**

**SĒDES PROTOKOLS**

Nr.9

2025. gada 17. septembrī

Sēde sasaukta Limbažos, plkst. 13:00

Sēdi atklāj plkst. 13:00

Sēde notiek klātienē un videokonferences režīmā tiešsaistē Webex platformā.

Komitejas sēde ir atklāta.

Sēdē tiek veikts audiovizuāls ieraksts.

**Sēdi vada:** Sigita Upmale.

**Sēdi protokolē:** Dace Tauriņa.

**Klātienē sēdē piedalās deputāti:** Rūdolfs Pelēkais, Baiba Siktāre, Sigita Upmale, Andis Zaļaiskalns.

**Attālināti sēdē piedalās deputāti:** Aigars Legzdiņš, Dāvis Melnalksnis, Dagnis Straubergs, Diāna Zaļupe.

**Klātienē sēdē piedalās:** Anna Siliņa-Garklāva, Aiva Miškovska, Raimonds Straume, Ģirts Ieleja, Zanda Riekstiņa, Lāsma Liepiņa, Dace Barone, Solvita Kukanovska.

**Attālināti sēdē piedalās:** Agris Blumers, Aiga Baslika, Aira Lapkovska, Andris Garklāvs, Anita Strokša, Baiba Martinsone, Digna Būmane, Dita Lejniece, Diāna Gederta, Diāna Remese, Elēna Brauna, Evija Kairiša, Gita Kārnupe, Gita Zariņa, Guna Indriksone, Guna Krūmiņa, Gunita Gulbe, Gunita Meļķe-Kažoka, Ieva Celmiņa, Ieva Zilvere, Ilga Tiesnese, Ilze Rubene, Ilze Šmate, Indra Jaunzeme, Inese Banča, Inese Dubulte\_Sporta skola, Inese Timermane, Ineta Cīrule, Ineta Laizāne, Inga Indriksone, Inga Neimane, Inita Hartmane, Iveta Puriņa, Iveta Pēkšēna, Iveta Umule, Izita Kļaviņa, Jana Lāce, Jolanta Ļebedeva, Juris Graudiņš, Jānis Kantoris, Jānis Remess, Antra Kamala, Kaspars Ozoliņš, Katrīna Žibala, Kitija Muceniece, Klinta Brojeva, Kristiāna Kauliņa p/a LAUTA, Kristiāna Pamše, Kristīne Pažemecka, LAUTA, Lana Berga – Sedleniece, Liene Berga, Liene Bukne, Limbažu novada pašvaldība, Linita, Līga Viļčinska, Maija Andersone, Maija Siliņa, Mārtiņš Grāvelsiņš, Raivis Galītis, Sabīne Stūre, Sandra Brokāne, Sanita Strauberga, Sarma Kacara, Sintija Zute, Sporta skola 2, Valentīna Ozola, Viktors Zujevs, Ziedonis Tomsons, Ārija Mikša, Ģirts Vilciņš.

**Darba kārtība:**

1. Par darba kārtību.
2. Par Limbažu novada pašvaldības iekšējo noteikumu “Limbažu novada pašvaldības Kiberdrošības politika” apstiprināšanu.
3. Par Limbažu novada pašvaldības iekšējo noteikumu “Limbažu novada pašvaldības Informācijas sistēmas lietošanas noteikumi” apstiprināšanu.
4. Par Limbažu novada pašvaldības iekšējo noteikumu “Limbažu novada pašvaldības Kiberrisku pārvaldības noteikumi” apstiprināšanu.
5. Par projekta "Ceļa Sidrabiņi - Sēklīši pārbūve" sagatavošanu un iesniegšanu.
6. Par Limbažu novada pašvaldības Centrālās pārvaldes Attīstības un projektu nodaļas inventāra, pamatlīdzekļu nodošanu Limbažu novada pašvaldības aģentūras "LAUTA" uzskaitē un budžeta līdzekļu pārcelšanu.
7. Par Sabiedrības ar ierobežotu atbildību "LIMBAŽU SLIMNĪCA" pamatkapitāla palielināšanu.
8. par projekta "Objektu (patvertņu) pielāgošana un aprīkošana civilās aizsardzības mērķiem" iesniegšanu.
9. Par projekta "Kultūras piedāvājuma attīstība Limbažu kultūras namā" iesniegšanu.
10. Par projekta "Siltumnīcefekta gāzu emisiju samazināšana ēkā Mūru ielā 17, Limbažos" (Nr.EKII-8/9) iekļaušanu budžetā.
11. Par projekta "Pasākumi bioloģiskās daudzveidības veicināšanai un saglabāšanai Limbažu Dūņezerā" iesniegšanu.
12. Par finansējuma piešķiršanu projektam Nr. 5.1.1.1./1/24/I/001 “Uzņēmējdarbības vides attīstība Limbažu novadā”.
13. Par Limbažu novada pašvaldības aģentūras “LAUTA” piešķirtā finansējuma “Dalībai Latvijas un ārzemju tūrisma izstādēs” mērķa maiņu un finansējuma novirzīšanu “Ikgadējai dalībai Starptautiskajās Hanzas dienās” nodrošināšanai.
14. Par grozījumiem Limbažu novada pašvaldības 2022. gada 27. janvāra iekšējos noteikumos Nr.3 “Naudas balvas par izciliem sasniegumiem sportā piešķiršanas kārtība”.
15. Par Latvijas Futbola federācijas finansējuma iekļaušanu Limbažu novada Sporta skolas 2025.gada budžetā.
16. Par saņemto Biedrības “Latvijas Kanoe federācija” izdevumu kompensāciju iekļaušanu Limbažu novada Sporta skolas budžetā.
17. Par kustamās mantas utilizācijas ieņēmumu iekļaušanu Limbažu novada Sporta skolas 2025. gada budžetā.
18. Par Erasmus+ projekta Nr. 2023-1-LV01-KA121-SCH-000144722 partneru finansējuma iekļaušanu Pāles pamatskolas budžetā.
19. Par valsts mēroga loterijā “SPORTO VISI” iegūtā finansējuma (naudas balvas) iekļaušanu Limbažu vidusskolas 2025. gada budžetā un tā izlietojumu sporta inventāra iegādei.
20. Par izmaiņām Limbažu novada pašvaldības iestāžu darbinieku amatu klasificēšanas apkopojumā.
21. Par finansējuma piešķiršanu Salacgrīvas vidusskolai skolēnu pavadoņu amata vietu izveidei.
22. Par Salacgrīvas vidusskolai piešķirtā finansējuma ventilācijas sistēmu tīrīšanai un apkopei mērķa maiņu.
23. Par Limbažu novada pirmsskolas izglītības iestādes “Vilnītis” 2025.gada ārpusbāzes budžetā piešķirtā finansējuma datoru iegādei mērķa maiņu un finansējuma novirzīšanu virtuves inventāra iegādei.
24. Par higiēnas pakalpojuma finansējuma iekļaušanu Limbažu novada Sociālā dienesta budžetā.
25. Par saņemto dotāciju iekļaušanu Limbažu novada Sociālā dienesta budžetā par veiktajiem Ukrainas civiliedzīvotāju atbalsta pasākumiem.
26. Par mājokļa pabalsta kompensācijas iekļaušanu Limbažu novada Sociālā dienesta 2025. gada budžetā.
27. Par Limbažu novada pašvaldībai piederošā transportlīdzekļa TOYOTA PROACE, valsts reģistrācijas Nr. LT 8907, izsoles rīkošanu, izsoles sākumcenas apstiprināšanu.
28. Par finansējuma piešķiršanu Brīvzemnieku pagasta pakalpojumu sniegšanas centram kokskaidu granulu iegādei Ozolmuižas pils apkures nodrošināšanai.
29. Par saņemtās If P&C Insurance AS apdrošināšanas atlīdzības iekļaušanu Limbažu apvienības pārvaldes budžetā.
30. Par saņemtās AAS BALTA apdrošināšanas atlīdzības iekļaušanu Limbažu apvienības pārvaldes Vidrižu pagasta pakalpojumu sniegšanas centra budžetā.
31. Par konceptuālu atbalstu līdzfinansējuma piešķiršanai pašvaldības projektam “Piedzīvojumu nedēļa”.
32. Par grozījumiem Limbažu novada domes 2025.gada 22.maija lēmumā Nr.339 “Par Pāles sporta zāles maksas pakalpojumu izcenojumu apstiprināšanu”.
33. Par Viļķenes pagasta pakalpojumu sniegšanas centra maksas pakalpojumu izcenojumu apstiprināšanu.
34. Par piešķirto finanšu līdzekļu iekļaušanu Salacgrīvas apvienības pārvaldes 2025. gada budžetā Ukrainas civiliedzīvotāju atbalsta pasākumu nodrošināšanai.
35. Par Salacgrīvas apvienības pārvaldes ieņēmumu no nekustamā īpašuma atsavināšanas iekļaušanu budžetā un finansējuma piešķiršanu ārējās fasādes atjaunošanas darbiem Vidzemes ielā, Salacgrīvā.
36. Par Valsts kultūrkapitāla fonda piešķirtā finansējuma iekļaušanu Staiceles kultūras nama 2025. gada budžetā.
37. Par ieņēmumu no iestādes sniegtajiem maksas pakalpojumiem pārpildes iekļaušanu Vilzēnu tautas nama 2025. gada kultūras pasākumu budžetā.
38. Par ieņēmumu no iestādes sniegtiem maksas pakalpojumiem pārpildes iekļaušanu Staiceles kultūras nama 2025. gada budžetā.
39. Par Limbažu kultūras nama maksas pakalpojumu izcenojumu apstiprināšanu.
40. Par Sporta un kultūras centra “Vidriži” maksas pakalpojumu izcenojumu apstiprināšanu.
41. Par Pāles, Pociema un Viļķenes kultūras namu maksas pakalpojumu izcenojumu apstiprināšanu.
42. Par Skultes kultūras centra maksas pakalpojumu izcenojumu apstiprināšanu.
43. Par Salacgrīvas kultūras centra maksas pakalpojumu izcenojumu apstiprināšanu.
44. (papildu d.k. jaut.) Par viena izglītojamā apmācības izmaksām Limbažu novada pašvaldības izglītības iestādēs savstarpējo norēķinu pakalpojuma sniegšanai par periodu no 2025.gada 1.septembra līdz 2025.gada 31.decembrim.
45. (pap.d.k.jaut.) Par Eiropas Sociālā fonda Plus projekta Nr.4.2.2.1/1/25/I/001 “STEM un pilsoniskās līdzdalības norises plašākai izglītības pieredzei un karjeras izvēlei” finansējuma iekļaušanu Izglītības pārvaldes budžetā.
46. (papildu d.k. jaut.) Par Limbažu vidusskolas maksas pakalpojumu izcenojumu apstiprināšanu.
47. (papildu d.k. jaut.) Par Staiceles pirmsskolas izglītības grupu telpu izveidi Staiceles pamatskolā.
48. (papildu d.k. jaut.) Par Alojas pilsētas pirmsskolas izglītības iestādi “Auseklītis”.
49. Informācijas.

# 1.

**Par darba kārtību**

Ziņo Sigita Upmale

Iepazinusies ar Finanšu komitejas priekšsēdētājas S. Upmales priekšlikumu apstiprināt sēdes darba kārtību, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par Limbažu novada pašvaldības iekšējo noteikumu “Limbažu novada pašvaldības Kiberdrošības politika” apstiprināšanu.
3. Par Limbažu novada pašvaldības iekšējo noteikumu “Limbažu novada pašvaldības Informācijas sistēmas lietošanas noteikumi” apstiprināšanu.
4. Par Limbažu novada pašvaldības iekšējo noteikumu “Limbažu novada pašvaldības Kiberrisku pārvaldības noteikumi” apstiprināšanu.
5. Par projekta "Ceļa Sidrabiņi - Sēklīši pārbūve" sagatavošanu un iesniegšanu.
6. Par Limbažu novada pašvaldības Centrālās pārvaldes Attīstības un projektu nodaļas inventāra, pamatlīdzekļu nodošanu Limbažu novada pašvaldības aģentūras "LAUTA" uzskaitē un budžeta līdzekļu pārcelšanu.
7. Par Sabiedrības ar ierobežotu atbildību "LIMBAŽU SLIMNĪCA" pamatkapitāla palielināšanu.
8. par projekta "Objektu (patvertņu) pielāgošana un aprīkošana civilās aizsardzības mērķiem" iesniegšanu.
9. Par projekta "Kultūras piedāvājuma attīstība Limbažu kultūras namā" iesniegšanu.
10. Par projekta "Siltumnīcefekta gāzu emisiju samazināšana ēkā Mūru ielā 17, Limbažos" (Nr.EKII-8/9) iekļaušanu budžetā.
11. Par projekta "Pasākumi bioloģiskās daudzveidības veicināšanai un saglabāšanai Limbažu Dūņezerā" iesniegšanu.
12. Par finansējuma piešķiršanu projektam Nr. 5.1.1.1./1/24/I/001 “Uzņēmējdarbības vides attīstība Limbažu novadā”.
13. Par Limbažu novada pašvaldības aģentūras “LAUTA” piešķirtā finansējuma “Dalībai Latvijas un ārzemju tūrisma izstādēs” mērķa maiņu un finansējuma novirzīšanu “Ikgadējai dalībai Starptautiskajās Hanzas dienās” nodrošināšanai.
14. Par grozījumiem Limbažu novada pašvaldības 2022. gada 27. janvāra iekšējos noteikumos Nr.3 “Naudas balvas par izciliem sasniegumiem sportā piešķiršanas kārtība”.
15. Par Latvijas Futbola federācijas finansējuma iekļaušanu Limbažu novada Sporta skolas 2025.gada budžetā.
16. Par saņemto Biedrības “Latvijas Kanoe federācija” izdevumu kompensāciju iekļaušanu Limbažu novada Sporta skolas budžetā.
17. Par kustamās mantas utilizācijas ieņēmumu iekļaušanu Limbažu novada Sporta skolas 2025. gada budžetā.
18. Par Erasmus+ projekta Nr. 2023-1-LV01-KA121-SCH-000144722 partneru finansējuma iekļaušanu Pāles pamatskolas budžetā.
19. Par valsts mēroga loterijā “SPORTO VISI” iegūtā finansējuma (naudas balvas) iekļaušanu Limbažu vidusskolas 2025. gada budžetā un tā izlietojumu sporta inventāra iegādei.
20. Par izmaiņām Limbažu novada pašvaldības iestāžu darbinieku amatu klasificēšanas apkopojumā.
21. Par finansējuma piešķiršanu Salacgrīvas vidusskolai skolēnu pavadoņu amata vietu izveidei.
22. Par Salacgrīvas vidusskolai piešķirtā finansējuma ventilācijas sistēmu tīrīšanai un apkopei mērķa maiņu.
23. Par Limbažu novada pirmsskolas izglītības iestādes “Vilnītis” 2025.gada ārpusbāzes budžetā piešķirtā finansējuma datoru iegādei mērķa maiņu un finansējuma novirzīšanu virtuves inventāra iegādei.
24. Par higiēnas pakalpojuma finansējuma iekļaušanu Limbažu novada Sociālā dienesta budžetā.
25. Par saņemto dotāciju iekļaušanu Limbažu novada Sociālā dienesta budžetā par veiktajiem Ukrainas civiliedzīvotāju atbalsta pasākumiem.
26. Par mājokļa pabalsta kompensācijas iekļaušanu Limbažu novada Sociālā dienesta 2025. gada budžetā.
27. Par Limbažu novada pašvaldībai piederošā transportlīdzekļa TOYOTA PROACE, valsts reģistrācijas Nr. LT 8907, izsoles rīkošanu, izsoles sākumcenas apstiprināšanu.
28. Par finansējuma piešķiršanu Brīvzemnieku pagasta pakalpojumu sniegšanas centram kokskaidu granulu iegādei Ozolmuižas pils apkures nodrošināšanai.
29. Par saņemtās If P&C Insurance AS apdrošināšanas atlīdzības iekļaušanu Limbažu apvienības pārvaldes budžetā.
30. Par saņemtās AAS BALTA apdrošināšanas atlīdzības iekļaušanu Limbažu apvienības pārvaldes Vidrižu pagasta pakalpojumu sniegšanas centra budžetā.
31. Par konceptuālu atbalstu līdzfinansējuma piešķiršanai pašvaldības projektam “Piedzīvojumu nedēļa”.
32. Par grozījumiem Limbažu novada domes 2025.gada 22.maija lēmumā Nr.339 “Par Pāles sporta zāles maksas pakalpojumu izcenojumu apstiprināšanu”.
33. Par Viļķenes pagasta pakalpojumu sniegšanas centra maksas pakalpojumu izcenojumu apstiprināšanu.
34. Par piešķirto finanšu līdzekļu iekļaušanu Salacgrīvas apvienības pārvaldes 2025. gada budžetā Ukrainas civiliedzīvotāju atbalsta pasākumu nodrošināšanai.
35. Par Salacgrīvas apvienības pārvaldes ieņēmumu no nekustamā īpašuma atsavināšanas iekļaušanu budžetā un finansējuma piešķiršanu ārējās fasādes atjaunošanas darbiem Vidzemes ielā, Salacgrīvā.
36. Par Valsts kultūrkapitāla fonda piešķirtā finansējuma iekļaušanu Staiceles kultūras nama 2025. gada budžetā.
37. Par ieņēmumu no iestādes sniegtajiem maksas pakalpojumiem pārpildes iekļaušanu Vilzēnu tautas nama 2025. gada kultūras pasākumu budžetā.
38. Par ieņēmumu no iestādes sniegtiem maksas pakalpojumiem pārpildes iekļaušanu Staiceles kultūras nama 2025. gada budžetā.
39. Par Limbažu kultūras nama maksas pakalpojumu izcenojumu apstiprināšanu.
40. Par Sporta un kultūras centra “Vidriži” maksas pakalpojumu izcenojumu apstiprināšanu.
41. Par Pāles, Pociema un Viļķenes kultūras namu maksas pakalpojumu izcenojumu apstiprināšanu.
42. Par Skultes kultūras centra maksas pakalpojumu izcenojumu apstiprināšanu.
43. Par Salacgrīvas kultūras centra maksas pakalpojumu izcenojumu apstiprināšanu.
44. Par viena izglītojamā apmācības izmaksām Limbažu novada pašvaldības izglītības iestādēs savstarpējo norēķinu pakalpojuma sniegšanai par periodu no 2025.gada 1.septembra līdz 2025.gada 31.decembrim.
45. Par Eiropas Sociālā fonda Plus projekta Nr.4.2.2.1/1/25/I/001 “STEM un pilsoniskās līdzdalības norises plašākai izglītības pieredzei un karjeras izvēlei” finansējuma iekļaušanu Izglītības pārvaldes budžetā.
46. Par Limbažu vidusskolas maksas pakalpojumu izcenojumu apstiprināšanu.
47. Par Staiceles pirmsskolas izglītības grupu telpu izveidi Staiceles pamatskolā.
48. Par Alojas pilsētas pirmsskolas izglītības iestādi “Auseklītis”.
49. Informācijas.

# 2.

**Par Limbažu novada pašvaldības iekšējo noteikumu “Limbažu novada pašvaldības Kiberdrošības politika” apstiprināšanu**

Ziņo Raimonds Straume, debatēs piedalās Dagnis Straubergs

Izstrādāti iekšējie noteikumi ar mērķi nodrošināt Limbažu novada pašvaldības informācijas sistēmu, datu un tīklu drošību, kā arī garantēt nepārtrauktu un drošu pašvaldības pakalpojumu sniegšanu iedzīvotājiem. Noteikumi izstrādāti saskaņā ar Nacionālo kiberdrošības likumu un Ministru kabineta 2025. gada 25. jūnija noteikumiem Nr. 397 “Minimālās kiberdrošības prasības”.

Ar šiem noteikumiem tiek nostiprināta vienota kiberdrošības pārvaldība pašvaldībā, noteikti darbinieku pienākumi un atbildība kiberdrošības jomā, ieviestas prasības piekļuves kontrolei, datu aizsardzībai, incidentu ziņošanai un reaģēšanai un veicināta iedzīvotāju datu droša apstrāde un pakalpojumu nepārtrauktība. Noteikumu ieviešana nodrošinās atbilstību nacionālajām un starptautiskajām kiberdrošības prasībām, mazinās kiberdrošības riskus un stiprinās pašvaldības spēju reaģēt uz iespējamiem incidentiem.

Pamatojoties uz Pašvaldību likuma 50. panta pirmo daļu, Valsts pārvaldes iekārtas likuma 72. panta pirmās daļas 2. punktu un 73. panta pirmās daļas 4. punktu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Apstiprināt Limbažu novada pašvaldības iekšējos noteikumus Nr. \_ “Limbažu novada pašvaldības Kiberdrošības politika” (pielikumā).
2. Atzīt par spēku zaudējušiem 2023. gada 28. septembra iekšējos noteikumus Nr. 8 “Limbažu novada pašvaldības informācijas sistēmu drošības politika”.
3. Atbildīgais par lēmuma izpildi Informācijas tehnoloģiju nodaļas vadītājs.
4. Kontroli par lēmuma izpildi uzdot Limbažu novada pašvaldības izpilddirektoram.
5. Lēmuma projektu virzīt izskatīšanai Limbažu novada domes sēdē.

# 3.

**Par Limbažu novada pašvaldības iekšējo noteikumu “Limbažu novada pašvaldības Informācijas sistēmas lietošanas noteikumi” apstiprināšanu**

Ziņo Raimonds Straume

Izstrādāti iekšējie noteikumi ar mērķi nodrošināt Limbažu novada pašvaldības informācijas sistēmu, datu un tīklu drošību, kā arī garantēt nepārtrauktu un drošu pašvaldības pakalpojumu sniegšanu iedzīvotājiem. Noteikumi izstrādāti saskaņā ar Nacionālo kiberdrošības likumu un Ministru kabineta 2025. gada 25. jūnija noteikumiem Nr. 397 “Minimālās kiberdrošības prasības”.

Ar šiem noteikumiem tiek nostiprināta vienota kiberdrošības pārvaldība pašvaldībā, noteikti darbinieku pienākumi un atbildība kiberdrošības jomā, ieviestas prasības piekļuves kontrolei, datu aizsardzībai, incidentu ziņošanai un reaģēšanai un veicināta iedzīvotāju datu droša apstrāde un pakalpojumu nepārtrauktība. Noteikumu ieviešana nodrošinās atbilstību nacionālajām un starptautiskajām kiberdrošības prasībām, mazinās kiberdrošības riskus un stiprinās pašvaldības spēju reaģēt uz iespējamiem incidentiem.

Pamatojoties uz Pašvaldību likuma 50. panta pirmo daļu, Valsts pārvaldes iekārtas likuma 72. panta pirmās daļas 2. punktu un 73. panta pirmās daļas 4. punktu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Apstiprināt Limbažu novada pašvaldības iekšējos noteikumus Nr. \_ “Limbažu novada pašvaldības Informācijas sistēmas lietošanas noteikumi” (pielikumā).
2. Atbildīgais par lēmuma izpildi Informācijas tehnoloģiju nodaļas vadītājs.
3. Kontroli par lēmuma izpildi uzdot Limbažu novada pašvaldības izpilddirektoram.
4. Lēmuma projektu virzīt izskatīšanai Limbažu novada domes sēdē.

# 4.

**Par Limbažu novada pašvaldības iekšējo noteikumu “Limbažu novada pašvaldības Kiberrisku pārvaldības noteikumi” apstiprināšanu**

Ziņo Raimonds Straume

Izstrādāti iekšējie noteikumi ar mērķi nodrošināt Limbažu novada pašvaldības informācijas sistēmu, datu un tīklu drošību, kā arī garantēt nepārtrauktu un drošu pašvaldības pakalpojumu sniegšanu iedzīvotājiem. Noteikumi izstrādāti saskaņā ar Nacionālo kiberdrošības likumu un Ministru kabineta 2025. gada 25. jūnija noteikumiem Nr. 397 “Minimālās kiberdrošības prasības”.

Ar šiem noteikumiem tiek nostiprināta vienota kiberdrošības pārvaldība pašvaldībā, noteikti darbinieku pienākumi un atbildība kiberdrošības jomā, ieviestas prasības piekļuves kontrolei, datu aizsardzībai, incidentu ziņošanai un reaģēšanai un veicināta iedzīvotāju datu droša apstrāde un pakalpojumu nepārtrauktība. Noteikumu ieviešana nodrošinās atbilstību nacionālajām un starptautiskajām kiberdrošības prasībām, mazinās kiberdrošības riskus un stiprinās pašvaldības spēju reaģēt uz iespējamiem incidentiem.

Pamatojoties uz Pašvaldību likuma 50. panta pirmo daļu, Valsts pārvaldes iekārtas likuma 72. panta pirmās daļas 2. punktu un 73. panta pirmās daļas 4. punktu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Apstiprināt Limbažu novada pašvaldības iekšējos noteikumus Nr. \_ “Limbažu novada pašvaldības Kiberrisku pārvaldības noteikumi” (pielikumā).
2. Atbildīgais par lēmuma izpildi Informācijas tehnoloģiju nodaļas vadītājs.
3. Kontroli par lēmuma izpildi uzdot Limbažu novada pašvaldības izpilddirektoram.
4. Lēmuma projektu virzīt izskatīšanai Limbažu novada domes sēdē.

# 5.

**Par projekta "Ceļa Sidrabiņi - Sēklīši pārbūve" sagatavošanu un iesniegšanu**

Ziņo Ģirts Ieleja

Biedrība „Jūrkante” izsludinājusi atklātu projektu iesniegumu pieņemšanas 5. kārtu Eiropas Jūrlietu, zvejniecības un akvakultūras fonda (turpmāk – EJZAF) pasākuma „Sabiedrības virzītas vietējās attīstības stratēģiju īstenošana” (U31421) rīcībā “Atbalsts vides resursu ilgtspējīgai izmantošanai un klimata pārmaiņu mazināšanai teritorijā”. Projektu iesniegšanas termiņš – no 2025. gada 22. septembra līdz 2025. gada 21. oktobrim.

Limbažu apvienības pārvaldes Skultes pagasta pakalpojumu sniegšanas centrs 2024. gadā rosināja iesniegt projektu “Ceļa Sidrabiņi – Sēklīši pārbūve”, tomēr finansējuma trūkuma dēļ šis projekts netika realizēts. Pārskatot projekta izmaksas, projektu paredzēts iesniegt atkārtoti.

Pamatojoties uz Pašvaldību likuma 5. pantu, 4. panta pirmās daļas 3. punktu, 10. panta pirmās daļas ievadu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Atbalstīt ieceri iesniegt projektu “Ceļa Sidrabiņi – Sēklīši pārbūve”.
2. Noteikt projekta kopējās attiecināmās izmaksas 600 000 EUR, no kurām EJZAF finansējums 90%, t.i. 540 000 EUR, pašvaldības līdzfinansējums 60 000 EUR.
3. Uzdot Limbažu novada pašvaldības Centrālās pārvaldes Attīstības un projektu nodaļai, sadarbībā ar Limbažu apvienības pārvaldes Skultes pagasta pakalpojumu sniegšanas centru, sagatavot un līdz 2025. gada 21. oktobrim iesniegt projekta iesniegumu “Ceļa Sidrabiņi – Sēklīši pārbūve”.
4. Uzdot Attīstības un projektu nodaļai projekta “Ceļa Sidrabiņi – Sēklīši pārbūve” atbalsta gadījumā, pēc to apliecinošu dokumentu saņemšanas Limbažu novada pašvaldībā, sagatavot lēmuma projektu par 10% līdzfinansējuma piešķiršanu, precizējot no kādiem Limbažu novada pašvaldības budžeta līdzekļiem tas piešķirams.
5. Atbildīgo par lēmuma izpildi noteikt Limbažu novada pašvaldības Centrālās pārvaldes Attīstības un projektu nodaļas vadītāju.
6. Kontroli par lēmuma izpildi uzdot Limbažu novada pašvaldības izpilddirektoram.
7. Lēmuma projektu virzīt izskatīšanai Limbažu novada domes sēdē.

# 6.

**Par Limbažu novada pašvaldības Centrālās pārvaldes Attīstības un projektu nodaļas inventāra, pamatlīdzekļu nodošanu Limbažu novada pašvaldības aģentūras "LAUTA" uzskaitē un budžeta līdzekļu pārcelšanu**

Ziņo Ģirts Ieleja

Saskaņā ar Limbažu novada domes 2025. gada 28. augusta sēdes lēmumu Nr. 576 “Par izmaiņām Limbažu novada pašvaldības iestāžu darbinieku amatu klasificēšanas apkopojumā”(protokols Nr.13, 24.) pašvaldības aģentūrā “LAUTA” izveidots jauns amats ar 1 slodzi - Uzņēmējdarbības attīstības speciālists (darbinieks pārcelts no Limbažu novada pašvaldības Centrālās pārvaldes Attīstības un projektu nodaļas). Saskaņā ar Limbažu novada pašvaldības domes saistošo noteikumu projektu “Grozījumi Limbažu novada pašvaldības domes 2024. gada 25. aprīļa saistošajos noteikumos Nr. 12 „Limbažu novada pašvaldības aģentūras “LAUTA” nolikums””un tam pievienoto paskaidrojuma rakstu pašvaldības aģentūras “LAUTA” kompetencē plānots nodot uzņēmējdarbības atbalsta sniegšanas funkciju.

Tā kā Uzņēmējdarbības attīstības speciālists turpinās darbu pašvaldības aģentūrā “LAUTA”, no Limbažu novada pašvaldības Centrālās pārvaldes Attīstības un projektu nodaļas bilances uz pašvaldības aģentūras “LAUTA” bilanci jāpārceļ inventārs un pamatlīdzekļi, kā arī budžeta līdzekļi, kas tiks izmantotiUzņēmējdarbības attīstības speciālista darbības nodrošināšanai.

Pamatojoties uz Pašvaldību likuma 10. panta pirmās daļas 21. punktu un likuma “Par pašvaldību budžetiem” 30. pantu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Izslēgt no Limbažu novada pašvaldības Centrālās pārvaldes Attīstības un projektu nodaļas bilances un nodot Limbažu novada pašvaldības aģentūras “LAUTA” bilancē pamatlīdzekļus un inventāru:
   1. pamatlīdzekļus:

|  |  |  |  |  |  |  |
| --- | --- | --- | --- | --- | --- | --- |
| **Pamatlīdzekļa**  **numurs** | **Nosaukums** | **Skaits** | **Mērv.** | **Uzskaites vērtība, EUR** | **Atlikusī vērtība, EUR** | **Piezīmes** |
| PL-025254 | Portatīvais dators Dell Latitude 3510 15.6 | 1 | gab. | 1173,70 | 410,86 | Uzņēmējdarbības attīstības speciālists |
| PL-025252 | Sienas plaukts 1600\*4000\*320 | 1 | gab. | 532,40 | 62,08 | Veikals “Radīts Limbažu novadā”, Salacgrīvā |
| PL-025253 | Skapis zem plaukta 4000\*800\*450 | 1 | gab. | 435,60 | 50,82 |
| PL-025251 | Tirdzniecības lete 3400\*1000\*600 | 1 | gab. | 459,80 | 53,48 |

* 1. inventāru:

|  |  |  |  |  |
| --- | --- | --- | --- | --- |
| **Numurs** | **Nosaukums** | **Skaits** | **Mērv.** | **Piezīmes** |
| IP-003534 | Zibatmiņa USB | 1 | gab. | Uzņēmējdarbības attīstības speciālists |
| INV041040 | Monitors | 1 | gab. |
| INV000614 | Krēsls | 1 | gab. |
| IP-00061 | ID karšu lasītājs | 1 | gab. |
| INV048763 | Galda lampa | 1 | gab. |
| INV049125 | Augstumā regulējams galds | 1 | gab. |
| IP-000748 | Vertikālā datora pele | 1 | gab. |
| PL-025376 | Skapis uz ritenīšiem | 1 | gab. |
| PL-025392 | Atvilktņu bloks | 1 | gab. |
| INV050273 | Kaste plaukts 300x400x400 | 1 | gab. | Veikals “Radīts Limbažu novadā”, Salacgrīvā |
| INV050274 | Kaste plaukts 300x400x400 | 1 | gab. |
| INV050275 | Kaste plaukts 300x400x400 | 1 | gab. |
| INV050276 | Kaste plaukts 300x400x400 | 1 | gab. |
| INV050277 | Kaste plaukts 300x400x400 | 1 | gab. |
| INV050292 | Aizslietnis 1200x100 | 1 | gab. |
| INV050293 | Skapis1200x1300x350 | 1 | gab. |
| INV050294 | Stends vizītkartēm | 1 | gab. |
| INV050295 | Kaste plaukts 350x450x450 | 1 | gab. |
| INV050296 | Kaste plaukts 350x450x450 | 1 | gab. |
| INV050297 | Kaste plaukts 350x500x500 | 1 | gab. |
| INV050298 | Kaste plaukts 350x500x500 | 1 | gab. |
| Bez nr. | Grozs pīts ar rokturiem | 4 | gab. |

1. Pārvirzīt no Limbažu novada pašvaldības Centrālās pārvaldes Attīstības un projektu nodaļas budžeta uzņēmējdarbības atbalsta darbības nodrošināšanai paredzētos budžeta līdzekļus uz Limbažu novada pašvaldības aģentūras “LAUTA” budžetu:
   1. Str: 61, vf: 04.100, budžets 4485 - "Radīts Limbažu novadā" – 8415 EUR (astoņi tūkstoši četri simti piecpadsmit *euro*);
   2. Str: 61, vf: 04.100, budžets 4486 - "Remigrācijas atbalsta pasākums - uzņēmējdarbības atbalsts Limbažu novadā" – IEN: 16 000 EUR (sešpadsmit tūkstoši *euro*), IZM: 28 000 EUR (divdesmit astoņi tūkstoši *euro*);
   3. Str: 61, vf: 04.100, budžets 4950 - Biznesa ideju konkurss "Uzņēmējdarbības uzsākšanai Limbažu novadā" – 5999 EUR (pieci tūkstoši deviņi simti deviņdesmit deviņi *euro*);
   4. Str: 61, vf: 04.100, budžets 4992 - Biznesa ideju konkurss Skolēnu mācību uzņēmuma izveidei – 1700 EUR (viens tūkstotis septiņi simti *euro*);
   5. Str: 61, vf: 04.900, budžets 0 – Bāze un budžets 211 Kvalitātes piemaksas – 8291 EUR (astoņi tūkstoši divi simti deviņdesmit viens *euro*);
   6. Str: 61, vf: 04.900, budžets 420 - Kultūras pasākumi līdz 1500 EUR - 1200 EUR (viens tūkstotis divi simti *euro*);
   7. Str: 61, vf: 04.900, budžets 4952 - Limbažu novada uzņēmēju diena – 7000 EUR (septiņi tūkstoši *euro*).
2. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos „Par Limbažu novada pašvaldības 2025. gada budžetu””.
3. Atbildīgos par finansējuma izmaiņu iekļaušanu budžetā noteikt Finanšu un ekonomikas nodaļas ekonomistus.
4. Atbildīgie par lēmuma izpildi Limbažu novada pašvaldības aģentūras “LAUTA” direktora pienākumu izpildītājs, Centrālās pārvaldes Attīstības un projektu nodaļas vadītājs un Finanšu un ekonomikas nodaļas vadītāja.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

# 7.

**Par Sabiedrības ar ierobežotu atbildību "LIMBAŽU SLIMNĪCA" pamatkapitāla palielināšanu**

Ziņo Jolanta Ļebedeva

Pamatojoties uz Pašvaldību likuma 4. panta pirmās daļas 6. punktu pašvaldības autonomā funkcija ir gādāt par iedzīvotāju veselību — īstenot veselīga dzīvesveida veicināšanas pasākumus un organizēt veselības aprūpes pakalpojumu pieejamību. Pašvaldību likuma 10. panta pirmās daļas 9. punkts cita starpā nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir likumā noteiktajā kārtībā izveidot, reorganizēt un likvidēt pašvaldības kapitālsabiedrības un nodibinājumus, kā arī lemt par dalību kapitālsabiedrībās, biedrībās un nodibinājumos.

Publiskas personas kapitāla daļu un kapitālsabiedrību pārvaldības likuma 63. panta pirmās daļas 1. punkts nosaka, ka kapitālsabiedrības pamatkapitālu var palielināt dalībniekam izdarot ieguldījumus sabiedrības pamatkapitālā un pretī saņemot attiecīgu skaitu jauno daļu. Saskaņā ar Komerclikuma 151. panta pirmās daļas noteikumiem, pamatkapitālu apmaksā ar naudu vai mantisko ieguldījumu.

Limbažu novada pašvaldībā (turpmāk – Pašvaldība) ir saņemta informācija par nepieciešamību atsavināt zemes gabalu zem Sabiedrībai ar ierobežotu atbildību “LIMBAŽU SLIMNĪCA”, reģistrācijas Nr. 40003361616, piederošās ēkas, kas atrodas Klostera ielā 4A, Limbažos, Limbažu novadā, ar kadastra Nr. 6601 003 0011. Zemes gabals ir būtisks, lai nodrošinātu Eiropas Savienības līdzfinansētā projekta 4.3.5.1/1/24/A/009 “Sabiedrībā balstītu sociālo pakalpojumu pieejamības palielināšana Limbažu novadā” noteikto mērķu, kas attiecas uz vides pieejamību un autostāvvietas ierīkošanu ieejas mezgla tuvumā, izpildi. Zemes atsavināšanas izmaksas ir 8800,00 EUR. Šādu summu nepieciešams ieguldīt Sabiedrības ar ierobežotu atbildību “LIMBAŽU SLIMNĪCA” pamatkapitālā, lai nodrošinātu darījuma finansēšanu.

Pamatojoties uz Pašvaldību likums 4. panta pirmās daļas 6. punktu, Publiskas personas kapitāla daļu un kapitālsabiedrību pārvaldības likuma 63. panta pirmās daļas 1. punktu, Komerclikuma 151. panta pirmo daļu, 197. panta pirmās daļas 1. punktu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Atbalstīt Sabiedrības ar ierobežotu atbildību “LIMBAŽU SLIMNĪCA”, reģistrācijas Nr. 40003361616, pamatkapitāla palielināšanu, palielinot Pašvaldībai piederošo kapitāla daļu skaitu, veicot naudas līdzekļu ieguldījumu EUR 8 800 (astoņi tūkstoši astoņi simti *euro*) apmērā.
2. Noteikt, ka šī lēmuma 1. punktā minētais ieguldījums izmantojams Sabiedrībai ar ierobežotu atbildību “LIMBAŽU SLIMNĪCA” zemes gabala ar kadastra Nr. 6601 003 0011 iegādei, lai nodrošinātu Limbažu novada pašvaldības un Eiropas Savienības līdzfinansētā projekta 4.3.5.1/1/24/A/009 “Sabiedrībā balstītu sociālo pakalpojumu pieejamības palielināšana Limbažu novadā” noteikto mērķu sasniegšanu.
3. Noteikt, ka pamatkapitāla palielināšanai nepieciešamie finanšu līdzekļi jāparedz Limbažu novada pašvaldības 2026. gada budžetā un jāiekļauj nākamā gada budžeta plānošanas procesā.
4. Uzdot Sabiedrības ar ierobežotu atbildību “LIMBAŽU SLIMNĪCA” kapitāla daļu turētāja pārstāvim Publiskas personas kapitāla daļu un kapitālsabiedrību pārvaldības likumā noteiktā kārtībā pieņemt lēmumu par Sabiedrības ar ierobežotu atbildību “LIMBAŽU SLIMNĪCA” pamatkapitāla palielināšanu.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

# 8.

**Par projekta "Objektu (patvertņu) pielāgošana un aprīkošana civilās aizsardzības mērķiem" iesniegšanu**

Ziņo Jolanta Ļebedeva

Centrālā finanšu un līgumu aģentūra ir izsludinājusi Eiropas Savienības kohēzijas politikas programmas 2021.-2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.9. pasākuma “Objektu (patvertņu) pielāgošana un aprīkošana civilās aizsardzības mērķiem” projektu konkursu.

Limbažu novada pašvaldība 2025. gada 11. jūnijā ir saņēmusi Centrālās un finanšu līgumu aģentūras uzaicinājumu sagatavot un līdz 2025. gada 30. septembrim iesniegt projekta iesniegumu 5.1.1.9. pasākuma “Objektu (patvertņu) pielāgošana un aprīkošana civilās aizsardzības mērķiem” īstenošanas noteikumi ietvaros.

Konkurss ir ierobežota projektu iesniegumu atlase ar Iekšlietu ministrijas noteiktām patvertņu vietām jeb adresēm (Limbažu novadā tās ir septiņas vietas), kuras nepieciešams pielāgot un aprīkot, lai tās atbilstu III kategorijas patvertņu prasībām.

Izvērtējot projekta atlases kritērijus, plānots izmantot Eiropas Savienības kohēzijas politikas programmas finansējuma piesaistīšanas iespējas.

Pamatojoties uz Pašvaldības likuma 4. panta pirmās daļas 2. un 18. punktu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Atbalstīt ieceri iesniegt un īstenot investīciju projektu “Objektu (patvertņu) pielāgošana un aprīkošana civilās aizsardzības mērķiem”.
2. Uzdot Limbažu novada pašvaldības Centrālās pārvaldes Attīstības un projektu nodaļai sagatavot un līdz 2025. gada 30. septembrim iesniegt projekta iesniegumu “Objektu (patvertņu) pielāgošana un aprīkošana civilās aizsardzības mērķiem”.
3. Noteikt projekta kopējās attiecināmās izmaksas 320 690,59 EUR, no tām ERAF finansējums 272 587,00 EUR, pašvaldības līdzfinansējums 48 103,59 EUR.
4. Uzdot Limbažu novada pašvaldības Centrālās pārvaldes Attīstības un projektu nodaļai projekta “Objektu (patvertņu) pielāgošana un aprīkošana civilās aizsardzības mērķiem” iesnieguma apstiprināšanas gadījumā, pēc apliecinošo dokumentu saņemšanas Limbažu novada pašvaldībā, sagatavot lēmuma projektu par saņemtā atbalsta iekļaušanu Limbažu novada pašvaldības budžetā un līdzfinansējuma piešķiršanu, konkretizējot, no kādiem Limbažu novada pašvaldības budžeta līdzekļiem tas piešķirams.
5. Atbildīgo par lēmuma izpildi noteikt Attīstības un projektu nodaļas vadītāju Ģirtu Ieleju.
6. Kontroli par lēmuma izpildi uzdot veikt Limbažu novada pašvaldības izpilddirektoram.
7. Lēmuma projektu virzīt izskatīšanai Limbažu novada domes sēdē.

# 9.

**Par projekta “Kultūras piedāvājuma attīstība Limbažu kultūras namā” iesniegšanu**

Ziņo Anna Siliņa-Garklāva, debatēs piedalās Dagnis Straubergs, Dāvis Melnalksnis, Sigita Upmale

Centrālā finanšu un līgumu aģentūra līdz šī gada 30. septembrim pieņem projektu iesniegumus Eiropas Savienības kohēzijas politikas programmas 2021.–2027. gadam 4.3.2. specifiskā atbalsta mērķa "Kultūras un tūrisma lomas palielināšana ekonomiskajā attīstībā, sociālajā iekļaušanā un sociālajās inovācijās" konkursā.

Specifiskā atbalsta mērķis ir uz sociālo iekļaušanu orientēta un mērķa grupas vajadzībās balstīta kultūras piedāvājuma veidošana, kas rada pozitīvu ietekmi uz vietējām kopienām, veicina dialogu ar sociāli mazaizsargātām sabiedrības grupām, ar kultūras pakalpojumu starpniecību mazina sociālo nevienlīdzību un stiprina kopienas kultūras identitāti, veicina tūrisma plūsmu palielināšanos un stimulē uzņēmējdarbību, nodarbinātību un jaunu darbavietu radīšanu.

Vienam projektam maksimāli pieejamais Eiropas Reģionālās attīstības fonda (ERAF) līdzfinansējums ir 850 000 EUR, kas nepārsniedz 85% no kopējām projekta izmaksām.

Projekta maksimālais īstenošanas termiņš ir 2029. gada 31. decembris.

Iesaistoties projektā, Limbažu kultūras namā iecerēts īstenot aktivitātes, lai paaugstinātu sociāli mazaizsargāto iedzīvotāju iesaisti kultūras norisēs. Aktivitāšu īstenošanai paredzēts iegādāties nepieciešamo aprīkojumu, kā arī īstenot Limbažu kultūras nama 1. stāva pārbūvi, lai nodrošinātu telpu pieejamību un atbilstību dažādu mērķa grupu vajadzībām.

Limbažu kultūras nama infrastruktūras uzlabošana, kā pasākums Nr. 1, paredzēta Limbažu novada pašvaldības Attīstības programmas 2022.–2028. gadam Investīciju plānā 2025.–2027. gadam.

Iecere īstenot projektu “Kultūras piedāvājuma attīstība Limbažu kultūras namā” izskatīta un akceptēta 2025. gada 9. jūlija Projektu uzraudzības komisijas sanāksmē.

Pamatojoties uz Pašvaldību likuma 4. panta pirmās daļas 5. punktu, 5. pantu, 10. panta pirmās daļas ievaddaļu un Ministru kabineta 2024. gada 17. decembra noteikumiem Nr. 889 “Eiropas Savienības kohēzijas politikas programmas 2021.–2027. gadam 4.3.2. specifiskā atbalsta mērķa "Kultūras un tūrisma lomas palielināšana ekonomiskajā attīstībā, sociālajā iekļaušanā un sociālajās inovācijās" īstenošanas noteikumi”, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Atbalstīt ieceri iesniegt un īstenot projektu “Kultūras piedāvājuma attīstība Limbažu kultūras namā” Eiropas Reģionālās attīstības fonda (turpmāk – ERAF) līdzfinansētā 4.3.2. specifiskā atbalsta mērķa "Kultūras un tūrisma lomas palielināšana ekonomiskajā attīstībā, sociālajā iekļaušanā un sociālajās inovācijās" projektu konkursā.
2. Uzdot Limbažu novada pašvaldības Centrālās pārvaldes Attīstības un projektu nodaļai sadarbībā ar Limbažu kultūras namu sagatavot un līdz 2025. gada 30. septembrim Kohēzijas politikas fondu vadības informācijas sistēmā iesniegt projekta iesniegumu “Kultūras piedāvājuma attīstība Limbažu kultūras namā”.
3. Noteikt Projekta kopējās attiecināmās izmaksas līdz 2 000 000 EUR, no tām ERAF finansējums 850 000 EUR, pašvaldības līdzfinansējums 1 150 000 EUR.
4. Uzdot Limbažu novada pašvaldības Centrālās pārvaldes Attīstības un projektu nodaļai projekta “Kultūras piedāvājuma attīstība Limbažu kultūras namā” atbalsta gadījumā sagatavot lēmuma projektu par saņemtā atbalsta iekļaušanu Limbažu novada pašvaldības budžetā un līdzfinansējuma piešķiršanu, konkretizējot, no kādiem Limbažu novada pašvaldības budžeta līdzekļiem tas piešķirams.
5. Projekta atbalsta gadījumā Limbažu novada pašvaldības izpilddirektoram ar rīkojumu noteikt projekta vadītāju.
6. Atbildīgo par lēmuma izpildi noteikt Attīstības un projektu nodaļas vadītāju.
7. Kontroli par lēmuma izpildi uzdot veikt Limbažu novada pašvaldības izpilddirektoram.
8. Lēmuma projektu virzīt izskatīšanai Limbažu novada domes sēdē.

# 10.

**Par projekta "****Siltumnīcefekta gāzu emisiju samazināšana ēkā Mūru ielā 17, Limbažos" (Nr.EKII-8/9) iekļaušanu Attīstības un projektu nodaļas budžetā**

Ziņo Iveta Umule

Vides investīciju fonds 2025. gada 9. septembrī pieņēma lēmumu Nr. EKII-8/9 “Par projekta “Siltumnīcefekta gāzu emisiju samazināšana ēkā Mūru ielā 17, Limbažos” iesnieguma apstiprināšanu”, kurā noteiktas projekta kopējās izmaksas 639 506,00 EUR, no kurām attiecināmās izmaksas 639 506,00 EUR, kas sadalās Emisiju kvotu izsoļu instrumenta (turpmāk - EKII) finansējumā 66,12605% jeb 422 880,00 EUR un pašvaldības finansējumā 33,87395 % jeb 216 626,00 EUR. Limbažu novada pašvaldības līdzfinansējumu 216 626,00 EUR plānots nodrošināt, ņemot aizņēmumu Valsts kasē 2026. gadā.

Projekta mērķis ir siltumnīcefekta gāzu emisiju samazināšana un energoefektivitātes uzlabošana, veicot pašvaldības policijas ēkas Mūru ielā 17, Limbažos, Limbažu novadā renovāciju.

Pašvaldībai pieejams aizņēmums Valsts kasē projekta attiecināmo izmaksu segšanai un avansa maksājums 30% apjomā no EKII finansējuma – 126 864,00 EUR.

Projekta īstenošanas periods ir pieci gadi no projekta līguma spēkā stāšanās dienas. Šobrīd notiek gatavošanās līguma slēgšanai ar Vides investīciju fondu par projekta īstenošanu.

Pamatojoties uz Pašvaldību likuma 4. panta pirmās daļas 14. un 22. punktu un ceturto daļu, 10. panta pirmās daļas 21. punktu, likuma “Par valsts budžetu 2025. gadam un budžeta ietvaru 2025., 2026. un 2027. gadam” 38. panta pirmās daļas 3. punktu, Ministru kabineta 2019. gada 10. decembra noteikumiem Nr. 590 „Noteikumi par pašvaldību aizņēmumiem un galvojumiem”, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Iekļaut 2026. gada budžetā projekta “Siltumnīcefekta gāzu emisiju samazināšana ēkā Mūru ielā 17, Limbažos” (Nr. EKII 8/9) EKII finansējumu 422 880,00 EUR apmērā un slēgt līgumu par projekta īstenošanu ar Vides investīciju fondu.
2. Pēc būvdarbu iepirkuma rezultātu apstiprināšanas, projekta vadītājam veikt precizējumus projekta budžetā un sagatavot lēmumprojektu par aizņēmuma pieprasīšanu Valsts kasē.
3. Atbildīgos par finansējuma iekļaušanu 2026. gada budžetā noteikt Finanšu un ekonomikas nodaļas ekonomistus.
4. Kontroli par lēmuma izpildi uzdot veikt Limbažu novada pašvaldības izpilddirektoram.
5. Lēmuma projektu virzīt izskatīšanai Limbažu novada domes sēdē.

# 11.

**Par projekta "****Pasākumi bioloģiskās daudzveidības veicināšanai un saglabāšanai Limbažu Dūņezerā" iesniegšanu**

Ziņo Iveta Umule

2025. gada 1. aprīlī Centrālā finanšu un līgumu aģentūra izsludināja pieteikšanos 2.2.3.3. pasākuma "Pasākumi bioloģiskās daudzveidības veicināšanai un saglabāšanai" projektu iesniegumu ceturtās atlases kārtai. Projektu iesniegšanas termiņš – 2025. gada 30. septembris. Konkursa mērķis ir uzlabot dabas aizsardzību un bioloģisko daudzveidību Eiropas Savienības nozīmes sugām un biotopiem, īstenojot aizsardzības un apsaimniekošanas pasākumus NATURA 2000 teritorijās atbilstoši spēkā esošiem dabas, sugu vai biotopu aizsardzības plāniem.

Izvērtējot konkursa nosacījumus, kā atbilstošākā NATURA 2000 teritorija ir izvēlēts dabas liegums “Dūņezers”, kurā plānots veikt apsaimniekošanas un dabas aizsardzības pasākumus atbilstoši dabas aizsardzības plānam:

* Krūmu izciršanu, lai saglabātu un aizsargātu slaido pumpurgliemezi *Vertigo angustior*;
* Ūdensaugu aizauguma samazināšanu (virsūdens augāja pļaušanu ezerā un piekrastē, virsūdens augāja sakņu sistēmas smalcināšanu, migrācijas kanālu izveidi);
* Ezera padziļināšanu (dūņu smelšanu);
* Krasta koku apauguma joslas saglabāšanu un ainavu atvērumu izveidi;
* Teritorijā konstatēto invazīvo sugu iznīcināšanu;
* Apsaimniekošanas pasākumu efektivitātes monitoringu;
* Informatīvu zīmju un informācijas stendu izvietošanu;
* Antropogēno slodzi mazinošas infrastruktūras izbūvi (skatu torņa un dabas takas izveidi, atpūtas vietas labiekārtošanu).

Konkursa ietvaros viena projekta īstenošanai maksimālais pieejamais Eiropas Reģionālās attīstības fonda finansējums ir 1 455 500 EUR. Maksimālais attiecināmais Eiropas Reģionālās attīstības fonda finansējuma apmērs nepārsniedz 85 procentus no projekta kopējām attiecināmajām izmaksām.

Pamatojoties uz Pašvaldību likuma 4. panta pirmās daļas 20. punktu un 10. panta pirmās daļas ievaddaļu un Ministru kabineta 2025. gada 28. februāra noteikumiem Nr. 107 “Eiropas Savienības kohēzijas politikas programmas 2021.–2027. gadam 2.2.3. specifiskā atbalsta mērķa "Uzlabot dabas aizsardzību un bioloģisko daudzveidību, "zaļo" infrastruktūru, it īpaši pilsētvidē, un samazināt piesārņojumu" 2.2.3.3. pasākuma "Pasākumi bioloģiskās daudzveidības veicināšanai un saglabāšanai" projektu iesniegumu trešās un ceturtās atlases kārtas īstenošanas noteikumi”, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Atbalstīt ieceri piedalīties 2.2.3.3. pasākuma "Pasākumi bioloģiskās daudzveidības veicināšanai un saglabāšanai" projektu iesniegumu ceturtās atlases kārtā ar projektu “Pasākumi bioloģiskās daudzveidības veicināšanai un saglabāšanai Limbažu Dūņezerā”, nepārsniedzot konkursa ietvaros noteikto maksimālo Eiropas Reģionālās attīstības fonda finansējumu 1 455 500 EUR.
2. Uzdot Attīstības un projektu nodaļai sagatavot un līdz 2025. gada 30. septembrim iesniegt projekta iesniegumu 2.2.3.3. pasākuma "Pasākumi bioloģiskās daudzveidības veicināšanai un saglabāšanai" projektu iesniegumu ceturtās atlases kārtā.
3. Projekta atbalsta gadījumā uzdot Attīstības un projektu nodaļas vides inženierei Ivetai Umulei veikt projekta vadītājas pienākumus un virzīt Limbažu novada domei izskatīšanai lēmuma projektu par nepieciešamā Eiropas Reģionālās attīstības fonda priekšfinansējuma un Limbažu novada pašvaldības līdzfinansējuma piešķiršanu.
4. Atbildīgo par lēmuma izpildi noteikt Attīstības un projektu nodaļas vadītāju.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

# 12.

**Par finansējuma piešķiršanu projektam Nr. 5.1.1.1./1/24/I/001 “Uzņēmējdarbības vides attīstība Limbažu novadā”**

Ziņo Aiva Miškovska

Centrālā finanšu un līgumu aģentūra (turpmāk – CFLA) 2024. gada 5. decembrī noslēdza līgumu ar Limbažu novada pašvaldību par projekta Nr. 5.1.1.1./1/24/I/001 “Uzņēmējdarbības vides attīstība Limbažu novadā” īstenošanu. Projekta ietvaros izbūvē publisko infrastruktūru Limbažu pilsētā uzņēmējdarbības vides attīstībai, pārbūvējot Cēsu ielas posmu no Dzegužu ielas līdz pilsētas robežai, un izbūvējot Tīrumu ielu. Paralēli Cēsu ielai no Dzegužu ielas līdz starppilsētu autobusu pieturai "Rudzīši" tiks izbūvēta apvienotā gājēju, velosipēdistu ietve, kā arī apgaismojums.

Projekta kopējās izmaksas ir 2 858 732,14 EUR, no tām būvdarbi – 2 774 398,36 EUR. Projekta īstenošanas termiņš ir 2026. gada 30. jūnijs. Projekta līdzfinansējuma nodrošināšanai un priekšfinansēšanai saņemts Valsts kases aizdevums 1 543 646,60 EUR apmērā.

2025. gada 3. februārī noslēgts līgums ar būvdarbu veicēju SIA “Limbažu ceļi”, 10. martā uzsākti būvdarbi objektā. Pēc darbu uzsākšanas tika konstatēts, ka pie pilsētas robežas nepieciešams mainīt risinājumu ūdens atvadei no izbūvējamās caurtekas, kā arī caurtekai Tīrumu ielā nepieciešams mainīt krituma virzienu, atbilstoši faktiskajai situācijai dabā. Kā arī, veidojot ierakumu Tīrumu ielā, atklājās zemes klātnei neatbilstošas gruntis un materiāli, un nepieciešams rast citu risinājumu TET kabeļa izbūvei.

Būvdarbu laikā, konstatēti veicamo darbu samazinājumi par kopējo summu 29 659,88 EUR un papildus darbi par kopējo summu 47 625,07 EUR. Objekta pilnīgai īstenošanai nepieciešams papildu finansējums 17 965,19 EUR.

Pamatojoties uz Pašvaldību likuma 4. panta pirmās daļas 3. punktu, ceturto daļu, 10. panta pirmās daļas ievaddaļu un likuma “Par pašvaldību budžetiem” 30. pantu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Piešķirt Attīstības un projektu nodaļai papildus finansējumu 17 965,19 EUR (septiņpadsmit tūkstoši deviņi simti sešdesmit pieci *euro*, 19 centi) apmērā projekta “Uzņēmējdarbības vides attīstība Limbažu novadā” Nr. 5.1.1.1./1/24/I/001 (budžeta pozīcija 61; 04.500; 111; 23246) īstenošanai no Limbažu novada pašvaldības budžeta nesadalītā naudas atlikuma.
2. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos “Par Limbažu novada pašvaldības 2025.gada budžetu””.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Attīstības un projektu nodaļas vadītāju.
5. Kontroli par lēmuma izpildi uzdot veikt Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

Attīstības un projektu nodaļas Attīstības un projektu koordinatore A. Miškovska informē, ka šobrīd ir aptuveni apkopots sadārdzinājums, iespējams līdz domes sēdei šīs summas tiks precizētas.

# 13.

**Par Limbažu novada pašvaldības aģentūras “LAUTA” piešķirtā finansējuma “Dalībai Latvijas un ārzemju tūrisma izstādēs” mērķa maiņu un finansējuma novirzīšanu “Ikgadējai dalībai Starptautiskajās Hanzas dienās” nodrošināšanai**

Ziņo Jānis Remess

Limbažu novada pašvaldības aģentūras “LAUTA” darbinieki aktīvi piedalās vietējos, reģionālos un starptautiskos tūrisma pasākumos, piemēram, izstādēs, konferencēs, tūrisma maršrutu popularizēšanas pasākumos un sadarbības projektos. Šī darbība veicina Limbažu novada atpazīstamību, piesaista jaunus tūristus un sekmē tūrisma nozares attīstību novadā.

Limbažu novada pašvaldības aģentūras “LAUTA” mērķis ir attīstīt un popularizēt Limbažu novada tūrisma piedāvājumu, veicinot reģionālo un starptautisko tūristu interesi, lai Limbažu novads kļūtu par pievilcīgu galamērķi, vienlaikus stiprinot vietējo ekonomiku un sabiedrības iesaisti tūrisma aktivitātēs.

Limbažu novada pašvaldības aģentūra “LAUTA” darbinieki no 2025. gada 4. jūnija līdz 9. jūnijam piedalījās 45. Starptautiskajās Hanzas dienās Visbijā, Zviedrijā, ar mērķi veicināt starptautisko sadarbību, atpazīstamību un kultūras apmaiņu. Pasākums sniedza iespēju stiprināt Limbažu novada pozīciju Eiropas kultūras un tūrisma telpā.

Radāsneparedzēts izdevumu pieaugums, kuģa transporta un naktsmītnes pakalpojumu sadārdzinājuma dēļ minētie izdevumi pārsniedza sākotnēji plānoto, jo pasākuma organizēšanas laikā pakalpojumu sniedzēji paaugstināja cenas, kas nebija prognozējams pasākuma budžeta sagatavošanas brīdī. Līdz ar to piešķirtais finansējums izrādījās nepietiekams faktiskajām izmaksām.

Ņemot vērā minēto, Limbažu novada pašvaldības aģentūrai “LAUTA”nepieciešams atgriezt nesadalītajā naudas atlikumā 283 EUR (divi simti astoņdesmit trīs *euro*) no budžeta dimensijas 26876 “Dalībai Latvijas un ārzemju tūrisma izstādēs” un no šī nesadalītā naudas atlikuma piešķirt 255,20 EUR (divi simti piecdesmit pieci *euro,* 20centi) ikgadējai dalībai Starptautiskajās Hanzas dienās.

Pamatojoties uz Pašvaldību likuma 4. panta pirmās daļas 5. punktu, 10. panta pirmās daļas 21. punktu, likuma “Par pašvaldību budžetiem” 30. pantu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. **Atgriezt** Limbažu novada pašvaldības budžeta nesadalītajā naudas atlikumā Limbažu novada pašvaldības aģentūrai “LAUTA” piešķirto finansējumu “Dalībai Latvijas un ārzemju tūrisma izstādēs” 283,00 EUR (divi simti astoņdesmit trīs *euro,* 00 centi) apmērā.
2. **Piešķirt** Limbažu novada pašvaldības aģentūrai “LAUTA” finansējumu 283,00 EUR (divi simti astoņdesmit trīs *euro,* 00 centi) apmērā no Limbažu novada pašvaldības budžeta nesadalītā naudas atlikuma ikgadējās dalības Starptautiskajās Hanzas dienās izdevumu segšanai.
3. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos “Par Limbažu novada pašvaldības 2025.gada budžetu””.
4. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
5. Atbildīgo par lēmuma izpildi noteikt Limbažu novada pašvaldības aģentūru “LAUTA”.
6. Kontroli par lēmuma izpildi uzdot Limbažu novada pašvaldības izpilddirektoram.
7. Lēmuma projektu virzīt izskatīšanai Limbažu novada domes sēdē.

# 14.

**Par grozījumiem Limbažu novada pašvaldības 2022. gada 27. janvāra iekšējos noteikumos Nr.3** **“Naudas balvas par izciliem sasniegumiem sportā piešķiršanas kārtība”**

Ziņo Baiba Martinsone, debatēs piedalās Dāvis Melnalksnis, Sigita Upmale, Artis Ārgalis

Pamatojoties uz Limbažu novada pašvaldības 2022. gada 27. janvāra iekšējo noteikumu Nr. 3 “Naudas balvas par izciliem sasniegumiem sportā piešķiršanas kārtība” izvērtējumu un aprobāciju trīs gadu periodā, kā arī konsultējoties ar Limbažu novada sporta sabiedrību, ir izstrādāti priekšlikumi grozījumu veikšanai iepriekš minētajos iekšējos noteikumos. Priekšlikumu būtība balstīta uz bērnu un jauniešu sporta sasniegumu nozīmīgumu, pamatojoties uz valsts sporta politikas pamatnostādnēm, kā arī LR Izglītības un zinātnes ministrijas vadlīnijām par bērnu un jauniešu sporta un tautas sporta prioritātēm.

Pamatojoties uz Valsts pārvaldes iekārtas likuma 72. panta pirmās daļas 2. punktu, 73. panta pirmās daļas 4. punktu, Pašvaldību likuma 50. panta pirmo daļu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Veikt šādus grozījumus Limbažu novada domes 2022.gada 27.janvāra iekšējos noteikumos Nr. 3 “Naudas balvas par izciliem sasniegumiem sportā piešķiršanas kārtība”:
   1. izteikt 3. punktu šādā redakcijā:

“3. Uz naudas balvu var pretendēt sportisti un viņu treneri, kuriem:

3.1. sezonas laikā, t.i., no esošā gada 1.janvāra līdz 31.oktobrim, deklarētā dzīves, darba vieta vai mācību iestāde ir Limbažu novadā;

3.2. kuri sezonas laikā, t.i., no esošā gada 1.janvāra līdz 31.oktobrim, pārstāv Limbažu novada Sporta skolu, novadā reģistrētu sporta klubu, biedrību, novadu vai valsti.”

* 1. izteikt 5.2., 5.3. un 5.4. apakšpunktus šādā redakcijā:

“5.2. Pasaules čempionāts, pasaules junioru un jauniešu čempionāts vai pasaules kausa izcīņas posmi vai kopvērtējums;

5.3. Eiropas čempionāts, Eiropas junioru un jauniešu čempionāts vai Eiropas kausa izcīņas posmi vai kopvērtējums;

5.4. Latvijas olimpiāde, Latvijas čempionāts, Latvijas junioru čempionāts, Latvijas kausa izcīņa, Latvijas jaunatnes olimpiāde, Latvijas jaunatnes čempionāts un tām pielīdzināmas LR sacensības.”

* 1. izteikt 6. punktu šādā redakcijā:

“6. Lai pieteiktos naudas balvas saņemšanai, tās pretendents vai viņa pilnvarota persona, pārstāvošās organizācijas, iestādes vadītājs iesniedz iesniegumu visa gada garumā, bet ne vēlāk, kā līdz kārtējā gada 5.novembrim Pašvaldībā par sasniegumiem, kas gūti kādās no šī nolikuma 5. punktā minētajām sacensībām laika posmā no esošā gada 1.janvāra līdz 31.oktobrim.”

* 1. papildināt noteikumus ar 6.1 punktu šādā redakcijā:

“6.1 Par sasniegumiem no 1.novembra līdz 31.decembrim tās pretendents vai viņa pilnvarotā persona iesniedz atsevišķu iesniegumu.”.

* 1. izslēgt 7. punktu;
  2. izteikt 8. punktu šādā redakcijā:

“8. Iesniegumam par naudas balvas saņemšanu (1.Pielikums) tiek pievienots dokuments, dokumenta kopija, kas apliecina izcilo sasniegumu sportā (sacensību protokola izraksts, izdruka).”

* 1. izteikt 12. punktu šādā redakcijā:

“12. Naudas balvu maksimālais apmērs noteikts 1.tabulā un tās piešķir pēc šādiem kritērijiem:

12.1. sportistiem individuālajos sporta veidos, kas pārstāv Limbažu novadu, piešķir naudas balvas (pēc nodokļu nomaksas) norādītajā apmērā;

12.2. individuālo sporta veidu komandām (2 – 4 sportisti), katram sportistam 75% no individuālo sporta veidu naudas balvām;

12.3. sporta spēļu komandām balvas apmēru nosaka ar koeficientu 6.

1.tabula

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Vieta | Olimpiskās un paralimpiskās spēles (*Euro*) | Pasaules čempionāti (individuāli vai komandas sastāvā) (*Euro)* | | | | Eiropas čempionāts, nozīmīgas starptautiskas sacensības (individuāli vai komandas sastāvā) (*Euro*) | | | | Latvijas čempionāts, Latvijas olimpiāde un Jaunatnes olimpiāde (individuāli vai komandu dalībnieki) (*Euro*) | | | |
|  |  | Olimpiskajos sporta veidos | Neolimpiskajos sporta veidos\* | Veterānu sports\* | Bērni / jaunieši /juniori\*\* | Olimpiskajos sporta veidos | Neolimpiskajos sporta veidos\* | Veterānu sports\* | Bērni / jaunieši /juniori\*\* | Olimpiskajos sporta veidos | Neolimpiskajos sporta veidos \* | Veterānu sports\* | Bērni / jaunieši /juniori |
| 1. | 10000,00 | 1000,00 | 600,00 | 300,00 | 600,00 | 900,00 | 500,00 | 250,00 | 500,00 | 250,00 | 150,00 | 70,00 | 150,00 |
| 2. | 7500,00 | 900,00 | 500,00 | 250,00 | 500,00 | 800,00 | 400,00 | 200,00 | 400,00 | 200,00 | 100,00 | 50,00 | 120,00 |
| 3. | 5000,00 | 800,00 | 400,00 | 200,00 | 400,00 | 700,00 | 300,00 | 150,00 | 300,00 | 150,00 | 80,00 | 40,00 | 100,00 |
| 4. | 3000,00 | 700,00 | - | - | 300,00 | 600,00 | - | - | 200,00 | - | - | - |  |
| 5. | 2000,00 | 600,00 | - | - | 200,00 | 500,00 | - | - | 150,00 | - | - | - | - |
| 6. | 1000,00 | 500,00 | - | - | 100,00 | 400,00 | - | - | 100,00 | - | - | - | - |

\*attiecīgo sporta veidu federāciju atzītās sacensības

12.4. bērniem, jauniešiem/junioriem visu čempionātu veidos pielieto koeficientus:

12.4.1. 17-18 gadus veci sportisti – 1;

12.4.2. 15-16 gadus veci sportisti – 0.75;

12.4.3. 13-14 gadus veci sportisti – 0.5.”

* 1. papildināt noteikumus ar 13.1 punktu šādā redakcijā:

“13.1 Lai pretendētu uz naudas balvu individuālajos sporta veidos, sportistam jāierindojas pirmajā trešdaļā no dalībnieku skaita.”

* 1. izteikt 14.1. apakšpunktu šādā redakcijā:

“14.1. trenerim ir vismaz viena treniņgrupa, komanda vai sporta klubs Limbažu novadā;”.

* 1. izteikt noteikumu 1. pielikumu jaunā redakcijā saskaņā ar pielikumu.

1. Noteikt, ka Limbažu novada pašvaldības 2022. gada 27. janvāra iekšējo noteikumu Nr.3 “Naudas balvas par izciliem sasniegumiem sportā piešķiršanas kārtība” grozījumi piemērojami par tajā noteiktajiem sporta rezultātiem, kas sasniegti no 2025. gada 1. janvāra.
2. Atbildīgo par lēmuma izpildi noteikt Limbažu novada Izglītības pārvaldi.
3. Kontroli par lēmuma izpildi uzdot Limbažu novada pašvaldības izpilddirektoram A. Ārgalim.
4. Lēmuma projektu virzīt izskatīšanai Limbažu novada domes sēdē.

# 15.

**Par Latvijas Futbola federācijas finansējuma iekļaušanu Limbažu novada Sporta skolas 2025.gada budžetā**

Ziņo Inese Dubulte

Atbilstoši Biedrības “Latvijas Futbola federācija” (turpmāk - LFF) sadarbības līgumam Nr. KIAAP-2023-13 *par futbola klubu ilgtspējīga atbalsta nodrošināšanu,* Limbažu novada Sporta skola ir saņēmusi finansējumu EUR 1000,00 (viens tūkstotis *euro*, 00 centi) apmērā projekta aktivitāšu īstenošanai.

Nepieciešams iekļaut Limbažu novada Sporta skolas LFF piešķirto mērķdotāciju EUR 1000,00 apmērā Limbažu novada Sporta skolas budžetā (Fin.1601: Biedrība “Latvijas Futbola federācija”).

Pamatojoties uz Pašvaldību likuma 4. panta pirmās daļas 7. punktu, 10. panta pirmās daļas 1. punktu un likuma “par pašvaldību budžetiem” 30. pantu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Iekļaut Biedrības “Latvijas Futbola federācija” piešķirto mērķdotāciju EUR 1000,00 (viens tūkstotis *euro*, 00 centi) apmērā Limbažu novada Sporta skolas budžetā.
2. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos “Par Limbažu novada pašvaldības 2025.gada budžetu””.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Limbažu novada Sporta skolas direktori Diānu Zaļupi.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

# 16.

**Par saņemto Biedrības “Latvijas Kanoe federācija” izdevumu kompensāciju iekļaušanu Limbažu novada Sporta skolas budžetā**

Ziņo Inese Dubulte

2025. gada 19.-26. maijā Polijas pilsētā Poznaņā norisinājās Pasaules kauss II smaiļošanā un kanoe airēšanā. Latvijas Kanoe federācija izmantoja Limbažu novada Sporta skolas mikroautobusu transportējot sporta inventāru – sporta laivas.

Veicot izdevumu aprēķinu, Limbažu novada pašvaldības Finanšu un ekonomikas nodaļa Biedrībai “Latvijas Kanoe federācija” piestādīja rēķinu par izdevumu kompensāciju – degvielas, maksas ceļi, par kopējo summu EUR 330,00 (trīs simti trīsdesmit euro, 00 centi). Izdevumi sākotnēji tika apmaksāti no Limbažu novada Sporta skolas budžeta.

Nepieciešams iekļaut saņemto izdevumu kompensāciju EUR 330,00 apmērā Limbažu novada Sporta skolas 2025. gada pamatbudžetā EKK 2322 (degvielas).

Pamatojoties uz Pašvaldību likuma 4. panta pirmās daļas 7. punktu, 10. panta pirmās daļas 21. punktu, likuma “Par pašvaldību budžetiem” 30. pantu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Iekļaut Biedrības “Latvijas Kanoe federācija” saņemto izdevumu kompensāciju EUR 330,00 (trīs simti trīsdesmit *euro*, 00 centi) apmērā Limbažu novada Sporta skolas budžetā (EKK 2322-degviela).
2. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos ‘Par Limbažu novada pašvaldības 2025.gada budžetu””.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Limbažu novada Sporta skolas direktori Diānu Zaļupi.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

# 17.

**Par kustamās mantas utilizācijas ieņēmumu iekļaušanu Limbažu novada Sporta skolas 2025. gada budžetā**

Ziņo Inese Dubulte

Atbilstoši Limbažu novada domes 2025. gada 19. jūnija lēmumam par Limbažu novada Sporta skolas lietošanā esošo automašīnu Honda CRV un Ford Transit utilizāciju, š.g. jūlijā tika realizēts ar SIA “Tolmet Vidzeme” starpniecību, ieskaitot budžetā EUR 318,00 (trīs simti astoņpadsmit *euro*, 00 centi) apmērā Limbažu novada Sporta skolas budžetā.

Nepieciešams iekļaut saņemtos ieņēmumus EUR 318,00 apmērā Limbažu novada Sporta skolas 2025. gada pamatbudžetā par kustamās mantas realizāciju/utilizāciju iestādes izdevumu segšanai (EKK2519 - Transportlīdzekļa ekspluatācijas nodoklis).

Pamatojoties uz Pašvaldību likuma 4. panta pirmās daļas 7. punktu, 10. panta pirmās daļas 21. punktu un likuma “Par pašvaldību budžetiem” 30. pantu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Iekļaut SIA “Tolmet Vidzeme” EUR 318,00 (trīs simti astoņpadsmit *euro*, 00 centi) apmērā Limbažu novada Sporta skolas budžetā (EKK2519 - Transportlīdzekļa ekspluatācijas nodoklis).
2. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos “Par Limbažu novada pašvaldības 2025.gada budžetu””.
3. Atbildīgos par finansējuma pārvirzīšanu noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Limbažu novada Sporta skolas direktori Diānu Zaļupi.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

# 18.

**Par *Erasmus+* projekta Nr. 2023-1-LV01-KA121-SCH-000144722** **partneru finansējuma iekļaušanu Pāles pamatskolas budžetā**

Ziņo Ilze Šmate, debatēs piedalās Dagnis Straubergs, Sigita Upmale

Pāles pamatskola no 2023. gada 1. jūnija līdz 2025. gada 31. maijam īstenoja Eiropas Savienības *Erasmus+* akreditēto projektu Nr. 2023-1-LV01-KA121-SCH-000144722, kura ietvaros projekta partneri viesojās Pāles pamatskolā šī gada maijā un tika organizētas kopīgas aktivitātes. *Erasmus+* projekta partneru finansējums ir 1343,06 EUR (viens tūkstotis trīs simti četrdesmit trīs *euro*, 06 centi).

Pamatojoties uz Pašvaldību likuma 4. panta pirmās daļas 4. punktu, 10. panta pirmās daļas 21. punktu un likuma „Par pašvaldību budžetiem” 30. pantu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Iekļaut Pāles pamatskolas budžetā *Erasmus+* projekta finansējumu EUR 1343,06 (viens tūkstotis trīs simti četrdesmit trīs *euro*, 06 centi) apmērā.
2. Piešķirto finansējumu iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos “Par Limbažu novada pašvaldības 2025.gada budžetu””.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Pāles pamatskolas direktori Ilzi Šmati.
5. Kontroli par lēmuma izpildi uzdot Limbažu novada pašvaldības izpilddirektoram A. Ārgalim.
6. Lēmuma projektu virzīt izskatīšanai Limbažu novada domes sēdē.

# 19.

**Par valsts mēroga loterijā “SPORTO VISI” iegūtā finansējuma (naudas balvas) iekļaušanu Limbažu vidusskolas 2025. gada budžetā un tā izlietojumu sporta inventāra iegādei**

Ziņo Lāsma Liepiņa

Limbažu vidusskola valsts mēroga loterijā “SPORTO VISI” ieguvusi naudas balvu 5000,00 EUR (pieci tūkstoši *euro*, 00 centi) apmērā ar noteiktu mērķi: sporta ekipējuma un inventāra iegādei, sporta infrastruktūras uzlabošanai (Biedrības “Latvijas olimpiskā komiteja” sadarbības līgums).

Lūdzam iekļaut minēto finansējumu 5000,00 EUR (pieci tūkstoši *euro*, 00 centi) apmērā Limbažu vidusskolas 2025. gada budžetā un apstiprināt tā izlietojumu sporta inventāra iegādei (EKK 2312).

Pamatojoties uz Pašvaldību likuma 4. panta pirmās daļas 4. un 7. punktu, 10. panta pirmās daļas ievaddaļu un likuma “Par pašvaldību budžetiem” 30. pantu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Iekļaut Limbažu vidusskolas 2025. gada budžetā valsts mēroga loterijā “SPORTO VISI” iegūto finansējumu (naudas balvu) 5000,00 EUR (pieci tūkstoši *euro*, 00 centi) apmērā sporta inventāra iegādei.
2. Piešķirto finansējumu iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos “Par Limbažu novada pašvaldības 2025.gada budžetu””.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Limbažu vidusskolas direktoru Ziedoni Rubezi.
5. Kontroli par lēmuma izpildi uzdot Limbažu novada pašvaldības izpilddirektoram Artim Ārgalim.
6. Lēmuma projektu virzīt izskatīšanai Limbažu novada domes sēdē.

# 20.

**Par izmaiņām Limbažu novada pašvaldības amatu klasificēšanas apkopojumā**

Ziņo Artis Ārgalis

Lai nodrošinātu drošus un kvalitatīvus skolēnu pārvadājumus uz un no izglītības iestādes, kā arī skolēnu pārvadājumu laikā īpaši svarīgi ir garantēt skolēnu drošību, uzraudzību un atbilstošu uzvedību, kā arī nodrošināt palīdzību neparedzētās situācijās. Ņemot vērā pārvadājamo skolēnu vecumu un dažādo vajadzību specifiku, skolēnu pavadonis būtiski atvieglotu šo procesu un palielinātu gan bērnu, gan vecāku drošības sajūtu.

Ņemot vērā iepriekš minēto un faktu, ka Salacgrīvas vidusskolas skolēnu pārvadājumi uz un no izglītības iestādes ikdienā vienlaikus tiek nodrošināti ar diviem transportlīdzekļiem, Salacgrīvas vidusskola lūdz, lai nodrošinātu pakalpojuma nepārtrauktību, amatu klasificēšanas apkopojuma 6. pielikumā “IZGLĪTĪBAS IESTĀDES” sadaļā “Salacgrīvas vidusskola” izveidot divas amata vietas – skolēnu pavadonis un veikt izmaiņas lēmumā Nr. 40 “Par Limbažu novada pašvaldības iestāžu amatu klasificēšanas apkopojuma apstiprināšanu 2025. gadam” (apstiprināts ar Limbažu novada domes 30.01.2025. (protokols Nr.1, 41.).

Saskaņā ar augstāk minēto un pamatojoties uz Valsts pārvaldes iekārtas likuma 10. panta desmito daļu, Valsts un pašvaldību institūciju amatpersonu un darbinieku atlīdzības likuma 7. pantu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Veikt izmaiņasLimbažu novada domes 30.01.2025. lēmuma Nr.40 "Par Limbažu novada pašvaldības iestāžu amatu klasificēšanas apkopojuma apstiprināšanu" 6. pielikumā “Limbažu novada pašvaldības amatu klasificēšanas apkopojums IZGLĪTĪBAS IESTĀDES”:
   1. sadaļā “Salacgrīvas vidusskola” izveidot divas amata vietas – skolēnu pavadonis:

|  |  |  |  |  |  |  |
| --- | --- | --- | --- | --- | --- | --- |
| **Salacgrīvas vidusskola** | | | | | | |
| 14. | Skolēnu pavadonis | 5311 03 | 4., IA | 3 | 0,55 | Izveidot jaunu amatu ar 0,55 slodzi |
| 15. | Skolēnu pavadonis | 5311 03 | 4., IA | 3 | 0,45 | Izveidot jaunu amatu ar 0,45 slodzi |

1. Noteikt, ka 1.punktā norādītās izmaiņas stājas spēkā ar 01.10.2025, nepieciešamo finansējumu 3478,00 EUR (trīs tūkstoši četri simti septiņdesmit astoņi eiro, 00 centi) apmērā piešķirt Salacgrīvas vidusskolai no Limbažu novada pašvaldības budžeta nesadalītā naudas atlikuma, kā arī ieplānot Salacgrīvas vidusskolas 2026.gada budžetā nepieciešamo finansējumu 14’233,00 EUR apmērā, 2 (divu) skolēnu pavadoņu amata vienību nodrošināšanai laika periodā no 2026.gada 1.janvāra līdz 2026.gada 31.decembrim.
2. Atbildīgā par lēmuma izpildi Limbažu novada pašvaldības Salacgrīvas vidusskolas direktore.
3. Kontroli par lēmuma izpildi uzdot Limbažu novada pašvaldības izpilddirektoram.
4. Lēmuma projektu virzīt izskatīšanai Limbažu novada domes sēdē.

# 21.

**Par finansējuma piešķiršanu Salacgrīvas vidusskolai skolēnu pavadoņu amata vietu izveidei**

Ziņo Sigita Upmale

Skolēnu pavadoņa amata vieta ir būtiski nepieciešama, lai nodrošinātu drošus un kvalitatīvus skolēnu pārvadājumus uz un no izglītības iestādes. Skolēnu pārvadājumu laikā īpaši svarīgi ir garantēt skolēnu drošību, uzraudzību un atbilstošu uzvedību, kā arī nodrošināt palīdzību neparedzētās situācijās. Ņemot vērā pārvadājamo skolēnu vecumu un dažādo vajadzību specifiku, skolēnu pavadonis būtiski atvieglotu šo procesu un palielinātu gan bērnu, gan vecāku drošības sajūtu.

Ņemot vērā iepriekš minēto un faktu, ka Salacgrīvas vidusskolas skolēnu pārvadājumi uz un no izglītības iestādes ikdienā vienlaikus tiek nodrošināti ar diviem transportlīdzekļiem, Salacgrīvas vidusskola lūdz piešķirt finansējumu 3478,00 EUR (trīs tūkstoši četri simti septiņdesmit astoņi *euro*, 00 centi) apmērā divu skolēnu pavadoņu amata vietu izveidei ar darba slodzi 0,55 un 0,45 laika posmā no 2025. gada 1. oktobra līdz 2025. gada 31. decembrim, paredzot finansējumu arī 2026. gada budžetā, lai nodrošinātu pakalpojuma nepārtrauktību.

Ņemot vērā augstāk minēto un pamatojoties uz Pašvaldību likuma 4. panta pirmās daļas 4. punktu, 10. panta pirmās daļas 21. punktu, likuma “Par pašvaldību budžetiem” 30. pantu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Piešķirt Salacgrīvas vidusskolai finansējumu 3478,00 EUR (trīs tūkstoši četri simti septiņdesmit astoņi *euro*, 00 centi) apmērā 2 (divu) skolēnu pavadoņu amata vietu izveidei ar darba slodzi 0,55 un 0,45 laika posmā no 2025. gada 1. oktobra līdz 2025. gada 31. decembrim no Limbažu novada pašvaldības budžeta nesadalītā atlikuma.
2. Iekļaut Salacgrīvas vidusskolas 2026. gada budžeta plānā nepieciešamo finansējumu 14 233,00 EUR (četrpadsmit tūkstoši divi simti trīsdesmit trīs *euro*, 00 centi) apmērā 2 (divu) skolēnu pavadoņu amata vietas nodrošināšanai no 2026. gada 1. janvāra līdz 2026. gada 31. decembrim.
3. Atbildīgos par finansējuma iekļaušanu Salacgrīvas vidusskolas budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Salacgrīvas vidusskolas direktori.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

# 22.

**Par Salacgrīvas vidusskolai piešķirtā finansējuma ventilācijas sistēmu tīrīšanai un apkopei mērķa maiņu**

Ziņo Sanita Strauberga

Salacgrīvas vidusskolas 2025. gada budžetā tika piešķirts finansējums 10 160,00 EUR (desmit tūkstoši viens simts sešdesmit *euro* un 00 centi) apmērā ventilācijas sistēmu tīrīšanai un apkopei t.sk. Salacgrīvas budžetā 7260,00 EUR un Salacgrīvas vidusskolas izglītības programmu īstenošanas vietā Ainažos 2900,00 EUR. Iepirkuma procedūras rezultātā Salacgrīvas vidusskolas budžetā ir izveidojusies finanšu līdzekļu ekonomija 6772,00 EUR (seši tūkstoši septiņi simti septiņdesmit divi *euro* un 00 centi) apmērā, tai skaitā:

Struktūrv .927, vald. funkc.09.219, finans. 2654: 1448,- EUR;

Struktūrv. 933, vald. funkc.09.219, finans. 2654: 5324,- EUR.

Salacgrīvas vidusskola lūdz neizmantoto finansējumu atgriezt Limbažu novada pašvaldības budžeta nesadalītajā atlikumā un novirzīt sekojošiem mērķiem:

* 52,00 EUR (piecdesmit divi *euro* un 00 centi) - ugunsdrošības darbu veikšanai Salacgrīvas vidusskolas izglītības programmu īstenošanas vietā Ainažos (finansējums 26761);
* 4000,00 EUR (četri tūkstoši *euro* un 00 centi) - pārvirzīt uz bāzes budžetu kodā 2264 iekārtu un inventāra nomai, lai nodrošinātu nepārtrauktu izglītojamo ēdināšanu Salacgrīvas vidusskolā;
* 2720,00 EUR (divi tūkstoši septiņi simti divdesmit *euro* un 00 centi) – interaktīvā ekrāna iegādei (EKK 5238).

Ņemot vērā augstāk minēto un pamatojoties uz Pašvaldību likuma 4. panta pirmās daļas 4. punktu, 10. panta pirmās daļas 21. punktu, likuma “Par pašvaldību budžetiem” 30. pantu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. **Atgriezt** Limbažu novada pašvaldības budžeta nesadalītajā atlikumā Salacgrīvas vidusskolai piešķirto un neizlietoto finansējumu ventilācijas sistēmas tīrīšanai un apkopei **6772,00 EUR** (seši tūkstoši septiņi simti septiņdesmit divi *euro* un 00 centi) apmērā t.sk. Salacgrīvas budžetā 5324,00 EUR un Salacgrīvas vidusskolas izglītības programmu īstenošanas vietā Ainažos 1448,00 EUR.
2. **Piešķirt** Salacgrīvas vidusskolai **6772,00** **EUR** (seši tūkstoši septiņi simti septiņdesmit divi *euro* un 00 centi) apmērā sekojošiem mērķiem:
   1. 52,00 EUR (piecdesmit divi *euro* un 00 centi) - ugunsdrošības darbu veikšanai Salacgrīvas vidusskolas izglītības programmu īstenošanas vietā Ainažos (finansējums 26761);
   2. 4000,00 EUR (četri tūkstoši *euro* un 00 centi) - pārvirzīt uz bāzes budžetu kodā 2264 iekārtu un inventāra nomai, lai nodrošinātu nepārtrauktu izglītojamo ēdināšanu Salacgrīvas vidusskolā;
   3. 2720,00 EUR (divi tūkstoši septiņi simti divdesmit *euro* un 00 centi) – interaktīvā ekrāna iegādei (EKK 5238).
3. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos “Par Limbažu novada pašvaldības 2025.gada budžetu””.
4. Atbildīgos par finanšu līdzekļu pārvirzīšanu noteikt Finanšu un ekonomikas nodaļas ekonomistus.
5. Atbildīgo par lēmuma izpildi noteikt Salacgrīvas vidusskolas direktori.
6. Kontroli par lēmuma izpildi uzdot Limbažu novada pašvaldības izpilddirektoram.
7. Lēmuma projektu virzīt izskatīšanai Limbažu novada domes sēdē.

# 23.

**Par Limbažu novada pirmsskolas izglītības iestādes “Vilnītis” 2025. gada ārpusbāzes budžetā piešķirtā finansējuma datoru iegādei mērķa maiņu un finansējuma novirzīšanu virtuves inventāra iegādei**

Ziņo Kristiāna Pamše

Pirmsskolas izglītības iestādes “Vilnītis” 2025. gada budžetā tika piešķirts finansējums 1650 EUR (viens tūkstotis seši simti piecdesmit *euro*) datora un portatīvo datoru iegādei. Pamatojoties uz Izglītības un zinātnes ministrijas un Limbažu novada pašvaldības sadarbības līgumu Nr.2-2e/24/490 par 4.2.1.5. pasākuma "Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē" pirmās kārtas projekta īstenošanu, izglītības iestāde ir saņēmusi nepieciešamos portatīvos datorus, kā rezultātā ir radies 830 EUR (astoņi simti trīsdesmit *euro*) ietaupījums.

Pirmsskolas izglītības iestādes “Vilnītis” 2025. gada budžetā tika piešķirts finansējums 1742 EUR (viens tūkstotis septiņi simti četrdesmit divi *euro*) virtuves inventāra (metāla plauktu) iegādei (02.09.2022. PVD pārbaudes protokols Nr. 80-22-12964). Cenu sadārdzinājuma dēļ, virtuves inventārs izmaksās 2442,75 EUR (divi tūkstoši četri simti četrdesmit divi *euro*, 75 centi). Starpību 700,75 EUR (septiņi simti *euro*, 75 centi) plānots segt no neizlietotā finansējuma datoru iegādei.

Pamatojoties uz Pašvaldību likuma 4. panta pirmās daļas 4. punktu un ceturto daļu, 10. panta pirmās daļas ievaddaļu un likuma “Par pašvaldību budžetiem” 30. pantu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Atgriezt Limbažu novada pašvaldības budžeta nesadalītajā naudas atlikumā pirmsskolas izglītības iestādes “Vilnītis” 2025. gada budžetā piešķirtā finansējuma datora un portatīvo datoru iegādei naudas atlikumu 830 EUR (astoņi simti trīsdesmit *euro*) apmērā.
2. Piešķirt pirmsskolas izglītības iestādei “Vilnītis” 700,75 EUR (septiņi simti *euro*, 75 centi) apmērā virtuves inventāra iegādei no Limbažu novada pašvaldības budžeta nesadalītā naudas atlikuma.
3. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos “Par Limbažu novada pašvaldības 2025.gada budžetu””.
4. Atbildīgos par finansējuma pārvirzīšanu budžetā noteikt Finanšu un ekonomikas nodaļas ekonomistus.
5. Atbildīgo par lēmuma izpildi noteikt pirmsskolas izglītības iestādes “Vilnītis” vadītāju.
6. Kontroli par lēmuma izpildi uzdot Limbažu novada pašvaldības izpilddirektoram A. Ārgalim.
7. Lēmuma projektu virzīt izskatīšanai Limbažu novada domes sēdē.

# 24.

**Par higiēnas pakalpojuma finansējuma iekļaušanu Limbažu novada Sociālā dienesta budžetā**

Ziņo Sigita Upmale

Saskaņā ar Limbažu novada pašvaldības domes 2024. gada 25. janvāra saistošajiem noteikumiem Nr.1 “Par sociālajiem pakalpojumiem Limbažu novadā” Limbažu novada Sociālais dienests (turpmāk tekstā – Sociālais dienests) nodrošina higiēnas pakalpojumu Limbažu novada iedzīvotājiem.

Precizējot budžetu, nepieciešams grozīt budžeta pozīcijas (Ieņēmumi no iestāžu sniegtajiem maksas pakalpojumiem un citi pašu ieņēmumi) un Sociālā dienesta budžetā ieskaitīt finansējumu 1508 eiro par higiēnas pakalpojuma faktisko plānu un izpildi un veikt līdzekļu izdevumu sadalījumu, lai secīgi varētu segt patērētā ūdens un elektrības izmaksas, izdevumus paredzot EKK 2222 kodā izdevumiem par ūdeni 1000 eiro, bet EKK 2223 izdevumiem par elektroenerģiju 508 eiro.

Pamatojoties Pašvaldību likuma 4. panta pirmās daļas 9. punktu, ceturto daļu, 10. panta pirmās daļas ievaddaļu un 19. punktu un likuma „Par pašvaldību budžetiem” 30. pantu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Iekļaut Limbažu novada Sociālā dienesta budžetā maksas pakalpojumu ieņēmumus 1508,00 EUR (viens tūkstotis pieci simti astoņi *euro*, 00 centi) apmērā, izdevumus paredzot EKK 2222 - 1000 eiro un EKK 2223 - 508 eiro.
2. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos “Par Limbažu novada pašvaldības 2025.gada budžetu””.
3. Atbildīgo par lēmuma izpildi noteikt Limbažu novada Sociālā dienesta vadītāju Ilzi Rubeni.
4. Atbildīgo par ieņēmumu un izdevumu plāna palielināšanu budžetā noteikt Finanšu un ekonomikas nodaļas ekonomistu.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

# 25.

**Par saņemto dotāciju iekļaušanu Limbažu novada Sociālā dienesta budžetā par veiktajiem Ukrainas civiliedzīvotāju atbalsta pasākumiem**

Ziņo Sigita Upmale

Ņemot vērā Ukrainas civiliedzīvotāju atbalsta likuma 8. panta pirmajā daļā noteikto: “Pasākumus atbalsta sniegšanai Ukrainas civiliedzīvotājiem primāri finansē no valsts budžeta un pašvaldību budžetu līdzekļiem, kas iedalīti no budžeta finansētajām institūcijām”, nepieciešams Limbažu novada Sociālā dienesta budžetā 104;137;10.900;18.620;1 iekļaut finansējumu par Ukrainas iedzīvotājiem sniegtajiem atbalsta pasākumiem 28251 EUR apmērā. Savukārt izdevumu sadaļā 104; 137; 10.900 EKK 1100 kodā novirzīt 10 098 EUR; EKK 1200 kodā novirzīt 2153 EUR, savukārt EKK 2300 kodā novirzīt 16 000 EUR par Ukrainas civiliedzīvotājiem veiktajiem atbalsta pasākumiem.

Pamatojoties uz Pašvaldību likuma 10. panta pirmās daļas 21. punktu, Ukrainas civiliedzīvotāju atbalsta likuma 8. panta pirmo daļu, 13. pantu, 13.1 pantu, likuma “Par pašvaldību budžetiem” 30. pantu, Ministru kabineta 2022. gada 8. jūnija rīkojumu Nr. 339 “Noteikumi par primāri sniedzamā atbalsta nodrošināšanu Ukrainas civiliedzīvotājiem”, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Iekļaut Limbažu novada Sociālā dienesta 2025. gada budžetā (104;137;10.900;18.620;1) finansējumu par Ukrainas iedzīvotājiem sniegtajiem atbalsta pasākumiem 28 251 EUR (divdesmit astoņi tūkstoši divi simti piecdesmit viens *euro* un 00 centi) apmērā Ukrainas civiliedzīvotāju atbalsta likumā noteikto pasākumu īstenošanai, izdevumus paredzot 104; 137; 10.900 EKK 1100 kodā novirzīt 10 098 EUR; EKK 1200 kodā novirzīt 2153 EUR, savukārt EKK 2300 kodā novirzīt 16 000 EUR.
2. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos “Par Limbažu novada pašvaldības 2025. gada budžetu””.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Limbažu novada Sociālā dienesta vadītāju Ilzi Rubeni.
5. Kontroli par lēmuma izpildi uzdot Limbažu novada pašvaldības izpilddirektoram Artim Ārgalim.
6. Lēmuma projektu virzīt izskatīšanai Limbažu novada domes sēdē.

# 26.

**Par mājokļa pabalsta kompensācijas iekļaušanu Limbažu novada Sociālā dienesta 2025. gada budžetā**

Ziņo Sigita Upmale

Lai daļēji kompensētu pašvaldību izdevumus par Sociālo pakalpojumu un sociālās palīdzības likuma 35. panta pirmajā daļā noteikto pamata sociālās palīdzības pabalstu nodrošināšanu, valsts nodrošina mērķdotāciju pašvaldībām izdevumu segšanai 30 procentu apmērā no mājsaimniecībām izmaksātā mājokļa pabalsta.

Limbažu novada Sociālā dienesta budžetā 105 pabalstu sadaļā, 10.600 struktūrā nepieciešams iekļaut mājokļa pabalsta kompensāciju 73 714 EUR apmērā.

Pamatojoties uz Sociālo pakalpojumu un sociālās palīdzības likuma 13. panta astoto daļu, Pašvaldību likuma 4. panta pirmās daļas 9. punktu, ceturto daļu, 10. panta pirmās daļas ievaddaļu un 19. punktu un likuma „Par pašvaldību budžetiem” 30. pantu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Iekļaut Limbažu novada Sociālā dienesta budžetā (105, 10.600; 1 Dotācijas, mērķdotācijas 121702 18.600) valsts budžeta finansējumu 73 714,00 EUR (septiņdesmit trīs tūkstoši septiņi simti četrpadsmit *euro*, 00 centi), izdevumus paredzot 10.600 EKK6200 - 50 000 EUR, EKK6300 23 714 EUR mājokļa pabalsta izdevumu segšanai.
2. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos “Par Limbažu novada pašvaldības 2025.gada budžetu””.
3. Atbildīgo par lēmuma izpildi noteikt Limbažu novada Sociālā dienesta vadītāju Ilzi Rubeni.
4. Atbildīgo par ieņēmumu un izdevumu plāna palielināšanu budžetā noteikt Finanšu un ekonomikas nodaļas ekonomistu.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

# 27.

**Par Limbažu novada pašvaldībai piederošā transportlīdzekļa TOYOTA PROACE, valsts reģistrācijas Nr. LT 8907, izsoles rīkošanu, izsoles sākumcenas apstiprināšanu**

Ziņo Agris Blumers

Saskaņā ar Pašvaldību likuma 10. panta pirmās daļas 17. punktu dome var izskatīt jebkuru jautājumu, kas ir attiecīgās pašvaldības pārziņā, turklāt tikai dome var noteikt kārtību, kādā veicami darījumi ar pašvaldības kustamo mantu.

Atbilstoši Publiskas personas mantas atsavināšanas likuma 4. panta pirmajai daļai, atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai.

Publiskas personas mantas atsavināšanas likuma 8. panta piektajā daļā noteikts, ka kustamās mantas nosacīto cenu apstiprina institūcija, kura saskaņā ar minētā likuma 6. panta nosacījumiem ir tiesīga atļaut attiecīgās mantas atsavināšanu, t.i., attiecīgās pašvaldības dome.

Publiskas personas mantas atsavināšanas likuma 9. panta trešā daļa paredz, ka kustamās mantas atsavināšanu organizē iestāde, kuras valdījumā vai turējumā atrodas attiecīgā manta.

Saskaņā ar 2025. gada 19. marta transportlīdzekļa novērtēšanas aktu Nr. 10229, transportlīdzeklim TOYOTA PROACE, valsts reģistrācijas Nr. LT 8907, konstatēts, ka automašīnas savešanai tehniskā kārtībā ir jāiegulda lieli kapitālieguldījumi. Sertificēts vērtētājs automašīnas izsoles sākuma vērtību noteicis 4700,00 EUR (četri tūkstoši septiņi simti *euro* un 00 centi), tai skaitā PVN.

Līdz ar to šis transportlīdzeklis būtu pārdodams izsolē un sākuma vērtība nosakāma 4700,00 EUR (četri tūkstoši septiņi simti *euro* un 00 centi) apmērā.

Ņemot vērā iepriekš minēto, kustamā manta nav nepieciešama Valsts pārvaldes iekārtas likumā un Pašvaldību likumā pašvaldībai noteikto funkciju nodrošināšanai un tā pārdodama izsolē ar augšupejošu soli.

Pamatojoties uz Pašvaldību likuma 10. panta pirmās daļas 17. punktu, Publiskas personas mantas atsavināšanas likuma 3. panta pirmās daļas 1. punktu un otro daļu, 4. panta pirmo daļu, 6. panta otro un trešo daļu, 8. panta piekto daļu, 9. panta trešo daļu, 47. pantu, II nodaļu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Atsavināt Limbažu novada pašvaldības kustamo mantu – transportlīdzekli TOYOTA PROACE, valsts reģistrācijas Nr. LT 8907, izgatavošanas gads 27.12.2018., šasijas Nr. YARVFAHXHGZ135528, transportlīdzekļa reģistrācijas apliecības Nr. AF 3373962.
2. Apstiprināt transportlīdzekļa TOYOTA PROACE, valsts reģistrācijas Nr. LT 8907, nosacīto cenu – 4700,00 EUR (četri tūkstoši septiņi simti *euro*, 00 centi).
3. Apstiprināt Limbažu novada pašvaldības kustamās mantas – TOYOTA PROACE, valsts reģistrācijas Nr. LT 8907, izsoles noteikumus (pielikumā).
4. Uzdot Limbažu novada pašvaldības Pašvaldības īpašuma privatizācijas un atsavināšanas komisijai veikt Publiskas personas mantas atsavināšanas likumā noteiktās darbības, lai atsavinātu šī lēmuma 1. punktā minēto transportlīdzekli.
5. Atbildīgo par lēmuma izpildi noteikt Limbažu novada pašvaldības Pašvaldības īpašuma privatizācijas un atsavināšanas komisijas priekšsēdētāju.
6. Kontroli par lēmuma izpildi uzdot Limbažu novada pašvaldības izpilddirektoram.
7. Lēmuma projektu virzīt izskatīšanai Limbažu novada domes sēdē.

# 28.

**Par finansējuma piešķiršanu Brīvzemnieku pagasta pakalpojumu sniegšanas centram kokskaidu granulu iegādei Ozolmuižas pils apkures nodrošināšanai**

Ziņo Agris Blumers, debatēs piedalās Baiba Siktāre, Artis Ārgalis, Sigita Upmale, Aiga Briede

Limbažu novada pašvaldībā saņemts biedrības “Pasaules latviešu mūzikas centrs “Vienoti mūzikā””, reģistrācijas numurs 50008320211, (turpmāk tekstā – Biedrība) 2025. gada 28. augusta iesniegums (reģistrēts lietvedības sistēmā 28.08.2025. ar Nr. 4.8.4/25/5842), kurā biedrība lūdz pašvaldības finansējumu 6000 EUR (seši tūkstoši *euro*) apmērā apkures granulu iegādei Ozolmuižas pilij, lai daļēji nosegtu nepieciešamo energoresursu iegādi, jo ierobežoto līdzekļu dēļ Biedrībai nav iespējams nodrošināt energoresursu iegādi visai ziemas sezonai. Tāpat Biedrība informē, ka 2025. gada pavasara un vasaras sezonā ir veikta Ozolmuižas pils apkures katlu un apkures sistēmu apkope un remonts, un pils apkures sistēma ir sagatavota ziemas sezonai.

Pamatojoties uz Pašvaldību likuma 5. pantu, 10. panta pirmās daļas ievaddaļu un likuma “Par pašvaldību budžetiem” 30. pantu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Piešķirt finansējumu 5000,00 EUR (pieci tūkstoši *euro*, 00 centi) Brīvzemnieku pagasta pakalpojumu sniegšanas centram kokskaidu granulu iegādei Ozolmuižas pils apkures nodrošināšanai no Limbažu novada pašvaldības nesadalītā naudas atlikuma.
2. Atbildīgo par lēmuma izpildi noteikt Brīvzemnieku pagasta pakalpojumu sniegšanas centra vadītāju.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Kontroli par lēmuma izpildi uzdot veikt Limbažu novada pašvaldības izpilddirektoram.
5. Lēmuma projektu virzīt izskatīšanai Limbažu novada domes sēdē.

Deputāte B. Siktāre lūdz nosūtīt kopsavilkumu, cik šogad jau ir piešķirts papildus finansējums šai biedrībai.

# 29.

**Par saņemtās If P&C Insurance AS apdrošināšanas atlīdzības iekļaušanu Limbažu apvienības pārvaldes budžetā**

Ziņo Viktors Zujevs

Limbažu apvienības pārvalde ir saņēmusi atlīdzības izmaksu no If P&C Insurance AS EUR 12 544,00 (divpadsmit tūkstoši pieci simti četrdesmit četri *euro*, 00 centi) bez PVN par ceļu satiksmes negadījumā bojātu ielu tīrāmo tehniku PRONAR ZMC 2.0 – T331AA (atlīdzības lieta Nr. 451460339).

Pamatojoties uz Pašvaldību 10. panta pirmās daļas 21. punktu, likuma “Par pašvaldību budžetiem” 30. pantu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Iekļaut Limbažu apvienības pārvaldes budžetā no If P&C Insurance AS saņemto apdrošināšanas atlīdzību 12 544,00 EUR (divpadsmit tūkstoši pieci simti četrdesmit četri *euro*, 00 centi).
2. Lēmuma 1. punktā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos „Par Limbažu novada pašvaldības 2025. gada budžetu””.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Limbažu apvienības pārvaldes vadītāju Viktoru Zujevu.
5. Kontroli par lēmuma izpildi uzdot Limbažu novada pašvaldības izpilddirektoram A. Ārgalim.
6. Lēmuma projektu virzīt izskatīšanai Limbažu novada domes sēdē.

# 30.

**Par saņemtās AAS “Balta” apdrošināšanas atlīdzības iekļaušanu Limbažu apvienības pārvaldes Vidrižu pagasta pakalpojumu sniegšanas centra budžetā**

Ziņo Artis Ārgalis

Limbažu apvienības pārvaldes Vidrižu pagasta pakalpojumu sniegšanas centrs ir saņēmis atlīdzības izmaksu no AAS “Balta” EUR 1176 (viens tūkstotis viens simts septiņdesmit seši *euro*) bez PVN par pieteikto gadījumu – par neidentificētas a/mašīnas nodarītiem bojājumiem apgaismes stabiem Vīgriežu un Strēlnieku ielā Vidrižu pagastā, kur neidentificēta automašīna nogāza un sabojāja divus ielas apgaismojuma stabus. Ar Valsts policijas starpniecību tika pieteikts mantas bojājums šī gada 21. jūnijā un tika pieteikts apdrošināšanas pieteikuma gadījums (lēmums īpašuma apdrošināšanas atlīdzības lietā Nr. 1371479 ). Iekļaut Vidrižu pagasta pakalpojumu sniegšanas centra budžetā, 06.400 - ielu apgaismošana, EKK2249.

Nepieciešams iekļaut Limbažu apvienības pārvaldes Vidrižu pagasta pakalpojuma sniegšanas centra budžetā saņemto finansējumu **EUR 1176,00** (viens tūkstotis viens simts septiņdesmit seši *euro*, 00 centi) iepriekš minēto bojāto stabu atjaunošanas rēķinu apmaksai.

Pamatojoties uz Pašvaldību likuma 4. panta pirmās daļas 2. punktu, 10. panta pirmās daļas 21. punktu, likuma “Par pašvaldību budžetiem” 30. pantu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Iekļaut Limbažu apvienības pārvaldes Vidrižu pagasta pakalpojumu sniegšanas centra budžetā no AAS “Balta” saņemto apdrošināšanas atlīdzību EUR 1176,00 (viens tūkstotis viens simts septiņdesmit seši *euro,* 00 centi) apmērā (06.400 - ielu apgaismošana, EKK2249).
2. Piešķirto finansējumu iekļaut kārtējās domes sēdes lēmuma projektā “Grozījumi Limbažu novada pašvaldības domes saistošajos noteikumos „Par Limbažu novada pašvaldības 2025.gada budžetu””.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Limbažu apvienības pārvaldes Skultes pagasta un Vidrižu pagasta pakalpojumu sniegšanas centru vadītāju Jāni Kantori.
5. Kontroli par lēmuma izpildi uzdot Limbažu novada pašvaldības izpilddirektoram A. Ārgalim.
6. Lēmuma projektu virzīt izskatīšanai Limbažu novada domes sēdē.

# 31.

**Par konceptuālu atbalstu līdzfinansējuma piešķiršanai pašvaldības projektam** **“Piedzīvojumu nedēļa”**

Ziņo Gita Kārnupe

Limbažu novada pašvaldības Limbažu apvienības pārvaldes Pāles pagasta pakalpojumu sniegšanas centrs lūdz pašvaldību atbalstīt projekta “Piedzīvojumu nedēļa” pieteikuma iesniegšanu Eiropas Lauksaimniecības fonda lauku attīstībai biedrības “Jūrkante” izsludinātajā 2023.-2027. perioda projekta konkursa5. kārtā “Jauniešu iniciatīvas” ELFLA  intervences “Darbību īstenošana  saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” (LA19) aktivitātē “Kopienu spēcinošas un vietas attīstību sekmējošas iniciatīvas”, kā arī piešķirt līdzfinansējumu 10% apmērā no projekta kopējām izmaksām, kas plānotas 6 000 EUR. Projekta ietvaros plānota jauniešu dienas nometne Pāles pagastā nedēļas garumā ar dažādām izzinošām, sportiskām un radošām aktivitātēm gan dabā, gan telpās. Plānotais dalībnieku skaits ir 30 jaunieši vecumā no 10-17 gadiem.

Projektu iesniegšanas termiņš – no 2025. gada 15. septembra līdz 15. oktobrim.

Pamatojoties uz Pašvaldību likuma 4. panta pirmās daļas 7. un 8. punktu, 5. pantu un 10. panta pirmās daļas ievaddaļu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Konceptuāli atbalstīt līdzfinansējuma piešķiršanu pašvaldības projektam “Piedzīvojumu nedēļa” 10% apmērā no projekta kopējām attiecināmām izmaksām, kas sastāda 600 EUR (seši simti *euro*).
2. Uzdot Attīstības un projektu nodaļai projekta “Piedzīvojumu nedēļa” atbalsta gadījumā, pēc to apliecinošu dokumentu saņemšanas Limbažu novada pašvaldībā, sagatavot lēmuma projektu par līdzfinansējuma piešķiršanu, precizējot no kādiem Limbažu novada pašvaldības budžeta līdzekļiem tas piešķirams.
3. Atbildīgo par lēmuma izpildi noteikt Limbažu novada pašvaldības Attīstības un projektu nodaļu.
4. Kontroli par lēmuma izpildi uzdot veikt Limbažu novada pašvaldības izpilddirektoram.
5. Lēmuma projektu virzīt izskatīšanai Limbažu novada domes sēdē.

# 32.

**Par grozījumiem Limbažu novada domes 2025.gada 22.maija lēmumā Nr.339 “Par Pāles sporta zāles maksas pakalpojumu izcenojumu apstiprināšanu”**

Ziņo Gita Kārnupe

Limbažu novada domes 2025. gada 22. maija lēmumā Nr.339 “Par Pāles sporta zāles maksas pakalpojumu izcenojumu apstiprināšanu” (protokols Nr.7, 24.) ir veikti grozījumi un aprēķini, pamatojoties uz Limbažu novada pašvaldības 2021. gada 28. oktobra noteikumiem "Limbažu novada pašvaldības, tās iestāžu un struktūrvienību sniegto maksas pakalpojumu izcenojumu aprēķināšanas metodika un izcenojumu apstiprināšanas kārtība".

Pielikuma 2. punkts papildināts ar 2.2., 2.3. un 2.4. apakšpunktiem.

Maksas pakalpojumu cenrādī (pielikumā) iekļautās cenas ar atlaidēm sociāli mazaizsargātām personām un mājsaimniecībām noteiktas, balstoties uz veikto aprēķinu rezultātiem, diferencēti piemērojot atlaides dažādām sociāli mazaizsargāto personu grupām, par pamatu ņemot Limbažu novada iestādēs, kas sniedz līdzīgus maksas pakalpojumus, zemāko aprēķināto cenu ar atlaidi dušas un veļas mazgāšanas pakalpojumiem, lai nodrošinātu vienlīdzības principa ievērošanu un vienlīdzīgu attieksmi pret sociāli mazaizsargātām personu grupām, nodrošinot tām iespēju saņemt līdzvērtīgas maksas pakalpojumu, neatkarīgi no pakalpojuma sniegšanas teritoriālā izvietojuma.

Ņemot vērā augstāk minēto un pamatojoties uz Pašvaldību likuma 10. panta otrās daļas 2. punkta d) apakšpunktu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Veikt grozījumus Limbažu novada domes 2025. gada 22. maija lēmumā Nr.339 “Par Pāles sporta zāles maksas pakalpojumu izcenojumu apstiprināšanu” (protokols Nr.7, 24.), izsakot pielikuma 2. punktu jaunā redakcijā (pielikums).
2. Noteikt, ka lēmuma pielikumā noteiktie izcenojumi stājas spēkā sākot ar 2025. gada 1. oktobri.
3. Atbildīgo par maksas pakalpojumu izcenojumu piemērošanu noteikt Pāles pagasta un Viļķenes pagasta pakalpojumu sniegšanas centru vadītāju.
4. Kontroli par lēmuma izpildi uzdot Limbažu novada pašvaldības izpilddirektoram.
5. Lēmuma projektu virzīt izskatīšanai Limbažu novada domes sēdē.

# 33.

**Par Viļķenes pagasta pakalpojumu sniegšanas centra maksas pakalpojumu izcenojumu apstiprināšanu**

Ziņo Gita Kārnupe

Ir sagatavots Viļķenes pagasta pakalpojumu sniegšanas centra maksas pakalpojumu saraksts un veikti aprēķini, pamatojoties uz Limbažu novada pašvaldības 2021. gada 28. oktobra noteikumiem "Limbažu novada pašvaldības, tās iestāžu un struktūrvienību sniegto maksas pakalpojumu izcenojumu aprēķināšanas metodika un izcenojumu apstiprināšanas kārtība".

Ņemot vērā augstāk minēto un pamatojoties uz Pašvaldību likuma 10. panta otrās daļas 2. punkta d) apakšpunktu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Apstiprināt Viļķenes pagasta pakalpojumu sniegšanas centra maksas pakalpojumu izcenojumus (pielikums).
2. Noteikt, ka maksas pakalpojumu izcenojumi stājas spēkā sākot ar 2025. gada 1. oktobri.
3. Ar 2025. gada 1. oktobri atzīt par spēkā neesošu Limbažu novada domes 2014. gada 27. februāra lēmuma Nr. 4, 54.§ „Par Limbažu novada pašvaldības institūciju un iestāžu maksas pakalpojumu izcenojumu apstiprināšanu” 4. punktu.
4. Atbildīgo par maksas pakalpojumu izcenojumu piemērošanu noteikt Pāles pagasta un Viļķenes pagasta pakalpojumu sniegšanas centru vadītāju
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

Viļķenes pagasta pakalpojumu sniegšanas centra vadītāja G. Kārnupe lūdz precizēt līdz domes sēdei pielikuma 2. punktu un noteikt, ka telpu nomām varētu piemērot atbrīvojumu Limbažu novadā reģistrētajām biedrībām, kuras regulāri izmanto telpas mēģinājumiem, lai sagatavotu un sniegtu priekšnesumus bez atlīdzības pašvaldības kultūras iestāžu rīkotajos pasākumos, un arī Limbažu novada pašvaldības iestādēm.

# 34.

**Par piešķirto finanšu līdzekļu iekļaušanu Salacgrīvas apvienības pārvaldes 2025. gada budžetā Ukrainas civiliedzīvotāju atbalsta pasākumu nodrošināšanai**

Ziņo Zanda Riekstiņa

Saskaņā ar Viedās administrācijas un reģionālās attīstības ministrijas piešķirto finansējumu pašvaldībām Ukrainas civiliedzīvotāju atbalsta likumā noteikto pasākumu īstenošanai 2025. gadā pašvaldība saņēmusi 4996,88 *euro*. Lai nodrošinātu Ukrainas civiliedzīvotāju uzturēšanos Korģenes sabiedriskajā centrā un veiktu infrastruktūras uzlabojumus, priekšlikums novirzīt šo finansējumu Korģenes sabiedriskā centra ārtelpas labiekārtojumam, kuru izmaksas saskaņā ar cenu aptauju “Triecienu slāpējoša seguma izveide bērnu rotaļu laukumā, Korģenē, Salacgrīvas pagastā” sastāda 4996,88 *euro*.

Pamatojoties uz Ukrainas civiliedzīvotāju atbalsta likuma 8. panta pirmo daļu, 13. pantu, 13.1 pantu, Pašvaldību likuma 10. panta pirmās daļas ievaddaļu, likuma “Par pašvaldību budžetiem” 30. pantu, Ministru kabineta 2022. gada 8. jūnija rīkojumu Nr. 339, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Iekļaut Salacgrīvas apvienības pārvaldes 2025. gada ieņēmumu plānā Viedās administrācijas un reģionālās attīstības ministrijas piešķirto finansējumu 4996,88 EUR (četri tūkstoši deviņi simti deviņdesmit seši *euro,* 88 centi) apmērā (str.633-Korģenes Zītaru iela 3 pārvaldīšana), izdevumus novirzot Ukrainas civiliedzīvotāju atbalsta likumā noteikto pasākumu īstenošanai Korģenes sabiedriskā centra ārtelpas labiekārtošanai – triecienu slāpējoša seguma izveide bērnu rotaļu laukumā.
2. Piešķirto finansējumu iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos „Par Limbažu novada pašvaldības 2025. gada budžetu””.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Salacgrīvas apvienības pārvaldes vadītāju.
5. Kontroli par lēmuma izpildi uzdot Limbažu novada pašvaldības izpilddirektoram Artim Ārgalim.
6. Lēmuma projektu virzīt izskatīšanai Limbažu novada domes sēdē.

# 35.

**Par Salacgrīvas apvienības pārvaldes ieņēmumu no nekustamā īpašuma atsavināšanas iekļaušanu budžetā un finansējuma piešķiršanu ārējās fasādes atjaunošanas darbiem Vidzemes ielā, Salacgrīvā**

Ziņo Zanda Riekstiņa, debatēs piedalās Sigita Upmale

2025. gadā Salacgrīvas apvienības pārvalde ir saņēmusi finanšu līdzekļus no nekustamo īpašumu atsavināšanas, no kuriem 7930,00 eiro ir nepieciešams iekļaut budžetā. Atbilstoši “Limbažu novada pašvaldības īpašumā vai valdījumā esošo nekustamo īpašumu pārvaldīšanas un atsavināšanas koncepcijai”, kura apstiprināta 26.01.2023. ar lēmumu Nr. 2 (protokols Nr.2, 2.), 29.1. punktā noteiktajam, ierosina 50 % no summas t.i. 3965,00 eiro virzīt uz Limbažu novada pašvaldības nesadalīto naudas atlikumu, savukārt 3965,00 eiro novirzīt ārējās fasādes atjaunošanas darbiem Vidzemes ielā, Salacgrīvā. Gandrīz 60 m garā siena atrodas Vidzemes ielas skvērā starp Rīgas un Jūras ielu blakus galvenajai tranzītielai. Iepriekš šeit bijis mākslas skolas audzēkņu gleznojums, kurš noturējies 16 gadus, bet nu ir novecojis un saplaisājis. Iecere ir veidot jaunu gleznojumu, kuram par pamatu ir ņemta vēsturiska fotogrāfija, kā sievas stāda reņģes, bet lai šo gleznojumu varētu realizēt, ir nepieciešama pašas sienas atjaunošana.

Pamatojoties uz 2025. gada jūlijā izsludinātās cenu aptaujas rezultātiem, ārējās fasādes atjaunošanai nepieciešams ir 3964,66 eiro, ieskaitot PVN.

Pamatojoties uz Pašvaldību likuma 4. panta pirmās daļas 2. punktu un ceturto daļu, 10. panta pirmās daļas ievaddaļu un likuma “Par pašvaldību budžetiem” 30. pantu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Iekļaut Salacgrīvas apvienības pārvaldes ieņēmumu plānā 7930,00 EUR (septiņi tūkstoši deviņi simti trīsdesmit *euro*, 00 centi) no nekustamo īpašumu atsavināšanas.
2. 50% jeb 3965,00 EUR (trīs tūkstoši deviņi simti sešdesmit pieci *euro*, 00 centi) no ieņēmumiem novirzīt uz Limbažu novada pašvaldības nesadalīto naudas atlikumu.
3. Piešķirt finansējumu 3965,00 EUR (trīs tūkstoši deviņi simti sešdesmit pieci *euro*, 00 centi) apmērā ārējās fasādes atjaunošanas darbiem Vidzemes ielā, Salacgrīvā.
4. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
5. Atbildīgo par lēmuma izpildi noteikt Salacgrīvas apvienības pārvaldes vadītāju.
6. Kontroli par lēmuma izpildi uzdot Limbažu novada pašvaldības izpilddirektoram.
7. Lēmuma projektu virzīt izskatīšanai Limbažu novada domes sēdē.

# 36.

**Par Valsts kultūrkapitāla fonda piešķirtā finansējuma iekļaušanu Staiceles kultūras nama 2025. gada budžetā**

Ziņo Inese Timermane, debatēs piedalās Sigita Upmale

2025. gada 24. aprīlī ir iesniegts pieteikums Valsts Kultūrkapitāla fonda rīkotajā projektu konkursā Tradicionālā kultūras nozare 2025. gada 2. projektu konkurss un saņemts Valsts Kultūrkapitāla fonda finansējums 2500,00 EUR apmērā par projektu „Aušanas tradīcija ar dabas materiāliem Staicelē”. Ir noslēgts līgums Nr. 2025-2-TRK003 par projekta īstenošanu no 2025. gada 10. jūlija līdz 2025. gada 1. novembrim, un nepieciešams iekļaut finansējumu Staiceles kultūras nama 2025. gada budžetā.

Pamatojoties uz Pašvaldību likuma 4. panta pirmās daļas 5. punktu un ceturto daļu, 10. panta pirmās daļas ievaddaļu un likuma “Par pašvaldību budžetiem” 30. pantu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Iekļaut Staiceles kultūras nama 2025. gada budžetā Valsts Kultūrkapitāla fonda finansējumu 2500,00 EUR (divi tūkstoši pieci simti *euro*, 00 centi) apmērā projekta „Aušanas tradīcija ar dabas materiāliem Staicelē” īstenošanai.
2. Piešķirto finansējumu iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos „Par Limbažu novada pašvaldības 2025. gada budžetu””.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par projekta vadību, atskaišu sagatavošanu un iesniegšanu noteikt projekta vadītāju Inesi Timermani (TLMS “Staicele” vadītāja).
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

# 37.

**Par ieņēmumu no iestādes sniegtajiem maksas pakalpojumiem pārpildes iekļaušanu Vilzēnu tautas nama 2025. gada kultūras pasākumu budžetā**

Ziņo Sigita Upmale

Vilzēnu tautas nama plānotajā 2025. gada kultūras pasākumu budžetā - pasākumu kods 420 (Kultūras pasākumi līdz 1500 EUR) ieņēmumi no iestādes sniegtajiem maksas pakalpojumiem pārsniedz iepriekš plānoto ieņēmumu daļu. Lūdzam finanšu līdzekļus 1000,00 EUR (viens tūkstotis *euro* un 00 centi) apmērā novirzīt pasākumu kodos 420 un pasākuma kodā 4252 izmaksu segšanai, summu sadalot sekojoši:

1. Sieviešu vokālā ansambļa “Heihera” 20. dzimšanas dienas svinībām (pasākuma kods 420): 700,00 EUR (septiņi simti *euro* un 00 centi);
2. Gada izskaņas pasākumam (pasākuma kods:4252): 300,00 EUR (trīs simti *euro* un 00 centi).

Pamatojoties uz Pašvaldību likuma 4. panta pirmās daļas 5. punktu un ceturto daļu, 10. panta pirmās daļas ievaddaļu un likuma “Par pašvaldību budžetiem” 30. pantu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Iekļaut Vilzēnu tautas nama kultūras pasākumu budžetā 1000,00 EUR maksas pakalpojumu ieņēmumu pārpildi (pasākumu kodos 420 (Kultūras pasākumi līdz 1500 EUR) 700,00 (septiņi simti *euro* un 00 centi) un 4252 (Gada izskaņas pasākums) 300,00 (trīs simti *euro* un 00 centi), izmaksas novirzot:
   1. Sieviešu vokālā ansambļa “Heihera” 20. dzimšanas dienas svinībām (pasākuma kods 420): 700,00 EUR (septiņi simti *euro* un 00 centi);
   2. Gada izskaņas pasākumam (pasākuma kods:4252): 300,00 EUR (trīs simti *euro* un 00 centi).
2. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos „Par Limbažu novada pašvaldības 2025. gada budžetu””.
3. Atbildīgos par finansējuma iekļaušanu Vilzēnu tautas nama budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Vilzēnu tautas nama vadītāju Airu Lapkovsku.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

# 38.

**Par ieņēmumu no iestādes sniegtajiem maksas pakalpojumiem pasākumu organizēšanai iekļaušanu Staiceles kultūras nama 2025. gada budžetā un finansējuma novirzīšanu mūzikas instrumentu iegādei/remontam**

Ziņo Sigita Upmale

Staiceles kultūras nama plānotajā 2025. gada kultūras pasākumu budžetā - pasākumu kods 420 (Kultūras pasākumi līdz 1500 EUR) 408,00 EUR, kods 42981 (Svētā putna “Pivālind” svētki Staicelē) 519,00 EUR, kods 4243 (Vimbu svētki - Sudraba vimba) 280,00 EUR ieņēmumi no iestādes sniegtajiem maksas pakalpojumiem pārsniedz iepriekš plānoto ieņēmumu daļu. Lūdzam finanšu līdzekļus 1206,50 EUR (viens tūkstotis divi simti seši *euro* un 50 centi) apmērā novirzīt mūzikas instrumentu iegādei/remontam kodā 26889.

Pamatojoties uz Pašvaldību likuma 4. panta pirmās daļas 5. punktu un ceturto daļu, 10. panta pirmās daļas ievaddaļu un likuma “Par pašvaldību budžetiem” 30. pantu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Iekļaut Staiceles kultūras nama budžetā maksas pakalpojumu ieņēmumu pārpildi 1207,00 EUR (viens tūkstotis divi simti septiņi *euro*, 00 centi), kas veidojusies no pasākumu organizēšanas (420 Kultūras pasākumi līdz 1500 EUR - 408,00 EUR; kods 42981 Svētā putna “Pivālind” svētki Staicelē - 519,00 EUR; kods 4243 Vimbu svētki - Sudraba vimba - 280,00 EUR) novirzot Mūzikas instrumentu iegādei/remontam.
2. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos “Par Limbažu novada pašvaldības 2025.gada budžetu””.
3. Atbildīgos par finansējuma iekļaušanu Staiceles kultūras nama budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Staiceles kultūras nama vadītāju Aigu Basliku.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

# 39.

**Par Limbažu kultūras nama maksas pakalpojumu izcenojumu apstiprināšanu**

Ziņo Solvita Kukanovska, debatēs piedalās Sigita Upmale, Lāsma Liepiņa, Andis Zaļaiskalns, Baiba Siktāre, Rūdolfs Pelēkais, Aiga Briede

Ir sagatavots Limbažu kultūras nama maksas pakalpojumu saraksts un veikti aprēķini, pamatojoties uz Limbažu novada pašvaldības 2021. gada 28. oktobra noteikumiem "Limbažu novada pašvaldības, tās iestāžu un struktūrvienību sniegto maksas pakalpojumu izcenojumu aprēķināšanas metodika un izcenojumu apstiprināšanas kārtība".

Ņemot vērā augstāk minēto un pamatojoties uz Pašvaldību likuma 10. panta otrās daļas 2. punkta d) apakšpunktu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Apstiprināt Limbažu kultūras nama maksas pakalpojumu izcenojumus (pielikums).
2. Noteikt, ka maksas pakalpojumu izcenojumi stājas spēkā sākot ar 2025. gada 1. oktobri.
3. Ar 2025. gada 1. oktobri atzīt par spēkā neesošu Limbažu novada domes 2022. gada 25. augusta lēmumu Nr.868 „Par Limbažu kultūras nama maksas pakalpojumu izcenojumu apstiprināšanu” (protokols Nr.12, 74.).
4. Atbildīgo par maksas pakalpojumu izcenojumu piemērošanu noteikt Limbažu kultūras nama vadītāju.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

Sēdes vadītāja S. Upmale aicina visos lēmumu projektos par maksas pakalpojumiem kultūras centriem sadarbībā ar Juridisko nodaļu līdz domes sēdei juridiski korekti precizēt atsauci pielikumā.

Plkst.14:36 sēdes vadītāja izsludina sēdes pārtraukumu.

Plkst. 14:45 sēde tiek atsākta. Darbu sēdē neatsāk deputāts R. Pelēkais.

# 40.

**Par Sporta un kultūras centra “Vidriži” maksas pakalpojumu izcenojumu apstiprināšanu**

Ziņo Solvita Kukanovska

Ir sagatavots Sporta un kultūras centra “Vidriži” maksas pakalpojumu saraksts un veikti aprēķini, pamatojoties uz Limbažu novada pašvaldības 2021. gada 28. oktobra noteikumiem "Limbažu novada pašvaldības, tās iestāžu un struktūrvienību sniegto maksas pakalpojumu izcenojumu aprēķināšanas metodika un izcenojumu apstiprināšanas kārtība".

Ņemot vērā augstāk minēto un pamatojoties uz Pašvaldību likuma 10. panta otrās daļas 2. punkta d) apakšpunktu, **atklāti balsojot: PAR** – 7 deputāti (Aigars Legzdiņš, Dāvis Melnalksnis, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Apstiprināt Sporta un kultūras centra “Vidriži” maksas pakalpojumu izcenojumus (pielikums).
2. Noteikt, ka maksas pakalpojumu izcenojumi stājas spēkā sākot ar 2025. gada 1. oktobri.
3. Ar 2025. gada 1. oktobri atzīt par spēkā neesošu Limbažu novada domes 2022. gada 24. novembra lēmumu Nr.1215 (protokols Nr.17, 117.) “Par Sporta un kultūras centra “Vidriži” maksas pakalpojumu izcenojumu apstiprināšanu” un 2025. gada 22. maija lēmumu Nr.337 (protokols Nr.7, 22) „Par grozījumiem Limbažu novada domes 2022.gada 24.novembra lēmumā Nr.1215 “Par Sporta un kultūras centra “Vidriži” maksas pakalpojumu izcenojumu apstiprināšanu”.
4. Atbildīgo par maksas pakalpojumu izcenojumu piemērošanu noteikt Sporta un kultūras centra “Vidriži” vadītāju.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

Sēdes vadītāja S. Upmale lūdz līdz domes sēdei pielikumā pievienot atsauci.

Deputāts R. Pelēkais atsāk darbu sēdē.

# 41.

**Par Pāles, Pociema un Viļķenes kultūras namu maksas pakalpojumu izcenojumu apstiprināšanu**

Ziņo Solvita Kukanovska

Ir sagatavots Pāles, Pociema un Viļķenes kultūras namu maksas pakalpojumu saraksts un veikti aprēķini, pamatojoties uz Limbažu novada pašvaldības 2021. gada 28. oktobra noteikumiem "Limbažu novada pašvaldības, tās iestāžu un struktūrvienību sniegto maksas pakalpojumu izcenojumu aprēķināšanas metodika un izcenojumu apstiprināšanas kārtība".

Maksas pakalpojumu cenrādī (pielikumā) iekļautās cenas ar atlaidēm sociāli mazaizsargātām personām un mājsaimniecībām noteiktas, balstoties uz veikto aprēķinu rezultātiem, diferencēti piemērojot atlaides dažādām sociāli mazaizsargāto personu grupām, par pamatu ņemot Limbažu novada iestādēs, kas sniedz līdzīgus maksas pakalpojumus, zemāko aprēķināto cenu ar atlaidi dušas un veļas mazgāšanas pakalpojumiem, lai nodrošinātu vienlīdzības principa ievērošanu un vienlīdzīgu attieksmi pret sociāli mazaizsargātām personu grupām, nodrošinot tām iespēju saņemt līdzvērtīgas maksas pakalpojumu, neatkarīgi no pakalpojuma sniegšanas teritoriālā izvietojuma.

Ņemot vērā augstāk minēto un pamatojoties uz Pašvaldību likuma 10. panta otrās daļas 2. punkta d) apakšpunktu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Apstiprināt Pāles kultūras nama maksas pakalpojumu izcenojumus (1.pielikums), Pociema kultūras nama maksas pakalpojumu izcenojumus (2.pielikums) un Viļķenes kultūras nama maksas pakalpojumu izcenojumus (3.pielikums).
2. Noteikt, ka maksas pakalpojumu izcenojumi stājas spēkā sākot ar 2025. gada 1. oktobri.
3. Ar 2025. gada 1. oktobri atzīt par spēkā neesošu Limbažu novada domes 2023. gada 22. jūnija lēmumu Nr.517 „Par Pāles, Pociema un Viļķenes kultūras namu maksas pakalpojumu izcenojumu apstiprināšanu” (protokols Nr.7, 25).
4. Atbildīgos par maksas pakalpojumu izcenojumu piemērošanu noteikt Pāles kultūras nama vadītāju, Pociema kultūras nama vadītāju un Viļķenes kultūras nama vadītāju.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

# 42.

**Par Skultes kultūras centra maksas pakalpojumu izcenojumu apstiprināšanu**

Ziņo Solvita Kukanovska

Ir sagatavots Skultes kultūras centra maksas pakalpojumu saraksts un veikti aprēķini, pamatojoties uz Limbažu novada pašvaldības 2021. gada 28. oktobra noteikumiem "Limbažu novada pašvaldības, tās iestāžu un struktūrvienību sniegto maksas pakalpojumu izcenojumu aprēķināšanas metodika un izcenojumu apstiprināšanas kārtība".

Ņemot vērā augstāk minēto un pamatojoties uz Pašvaldību likuma 10. panta otrās daļas 2. punkta d) apakšpunktu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Apstiprināt Skultes kultūras centra maksas pakalpojumu izcenojumus (pielikums).
2. Noteikt, ka maksas pakalpojumu izcenojumi stājas spēkā sākot ar 2025. gada 1. oktobri.
3. Ar 2025. gada 1. oktobri atzīt par spēkā neesošu Limbažu novada domes 2014. gada 27. februāra lēmuma Nr. 4, 54.§ „Par Limbažu novada pašvaldības institūciju un iestāžu maksas pakalpojumu izcenojumu apstiprināšanu” 16.punktu.
4. Atbildīgo par maksas pakalpojumu izcenojumu piemērošanu noteikt Skultes kultūras centra vadītāju.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

# 43.

**Par Salacgrīvas kultūras centra maksas pakalpojumu izcenojumu apstiprināšanu**

Ziņo Solvita Kukanovska

Ir sagatavots Salacgrīvas kultūras centra maksas pakalpojumu saraksts un veikti aprēķini, pamatojoties uz Limbažu novada pašvaldības 2021. gada 28. oktobra noteikumiem "Limbažu novada pašvaldības, tās iestāžu un struktūrvienību sniegto maksas pakalpojumu izcenojumu aprēķināšanas metodika un izcenojumu apstiprināšanas kārtība".

Ņemot vērā augstāk minēto un pamatojoties uz Pašvaldību likuma 10. panta otrās daļas 2. punkta d) apakšpunktu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Apstiprināt Limbažu novada pašvaldības Salacgrīvas kultūras centra maksas pakalpojumu izcenojumus (pielikums).
2. Noteikt, ka maksas pakalpojumu izcenojumi stājas spēkā sākot ar 2025. gada 1. oktobri.
3. Ar 2025. gada 1. oktobri atzīt par spēkā neesošu Limbažu novada domes 2022. gada 26. maija lēmumu Nr.570 „Par Salacgrīvas kultūras centra telpu nomas maksas, pakalpojumu un pasākumu ieejas biļešu maksas noteikšanu” (protokols Nr.6, 65).
4. Atbildīgo par maksas pakalpojumu izcenojumu piemērošanu noteikt Salacgrīvas kultūras centra direktori.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

# 44.

**Par viena izglītojamā apmācības izmaksām Limbažu novada pašvaldības izglītības iestādēs savstarpējo norēķinu pakalpojuma sniegšanai par periodu no 2025.gada 1.septembra līdz 2025.gada 31.decembrim**

Ziņo Dace Barone, debatēs piedalās Baiba Siktāre, Lāsma Liepiņa, Kristiāna Pamše,

Sanita Strauberga, Dagnis Straubergs, Sigita Upmale

Pamatojoties uz veiktajiem aprēķiniem, saskaņā ar Ministru Kabineta 2016. gada 28. jūnija noteikumu Nr.418 „Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem” 2., 3., 4., 6., 9. un 10. punktu, pamatojoties uz Pašvaldību likuma 10. panta pirmās daļas 21. punktu, Izglītības likuma 17. panta otro prim daļu, trešās daļas 4. punktu un saskaņā ar Limbažu novada pašvaldības izglītības iestāžu naudas plūsmā uzskaitītiem izdevumiem periodā no 2024. gada 1. janvāra līdz 2024. gada 31. decembrim, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Apstiprināt viena izglītojamā apmācības izmaksu tāmes projektu pašvaldības savstarpējo norēķinu veikšanai par Limbažu novada pašvaldības izglītības iestāžu sniegtajiem pakalpojumiem par periodu no 2025. gada 1. septembra līdz 2025. gada 31. decembrim (1., 2. pielikumā).
2. Atbildīgo par lēmuma izpildi noteikt Limbažu novada Izglītības pārvaldes vadītāju.
3. Kontroli par lēmuma izpildi uzdot Limbažu novada pašvaldības izpilddirektoram.
4. Lēmuma projektu virzīt izskatīšanai Limbažu novada domes sēdē.

# 45.

**Par Eiropas Sociālā fonda Plus projekta Nr.4.2.2.1/1/25/I/001 “STEM un pilsoniskās līdzdalības norises plašākai izglītības pieredzei un karjeras izvēlei” finansējuma iekļaušanu Izglītības pārvaldes budžetā**

Ziņo Dace Barone

2025. gada 28. augustā pieņemts Limbažu novada domes lēmums Nr. 577 “Par sadarbības līguma slēgšanu ar Valsts izglītības attīstības aģentūru par dalību Eiropas Sociālā fonda Plus projektā Nr.4.2.2.1/1/25/I/001 “STEM un pilsoniskās līdzdalības norises plašākai izglītības pieredzei un karjeras izvēlei””.

Sadarbības līgums ir noslēgts un Limbažu novada pašvaldība ir saņēmusi finansējumu 57 040,00 EUR apmērā projekta aktivitāšu realizēšanai, saskaņā ar Ministru kabineta 2024. gada 17. decembra noteikumiem Nr. 882 “Eiropas Savienības Kohēzijas politikas programmas 2021.– 2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.1. pasākuma "Kvalitatīvas un mūsdienīgas izglītības īstenošana pirmsskolas, pamata un vidējās izglītības pakāpē" īstenošanas noteikumi”.

Ņemot vērā iepriekš minēto un pamatojoties uz Pašvaldību likuma 10. panta pirmās daļas 21. punktu, likuma “Par pašvaldību budžetiem” 30. pantu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Iekļaut Limbažu novada Izglītības pārvaldes 2025. gada budžetā Eiropas Sociālā fonda Plus projekta Nr.4.2.2.1/1/25/I/001 “STEM un pilsoniskās līdzdalības norises plašākai izglītības pieredzei un karjeras izvēlei” īstenošanai 57 040,00 EUR (piecdesmit septiņi tūkstoši četrdesmit *euro*) apmērā.
2. Piešķirto finansējumu iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos „Par Limbažu novada pašvaldības 2025. gada budžetu””.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Limbažu novada Izglītības pārvaldes vadītāju.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

# 46.

**Par Limbažu vidusskolas maksas pakalpojumu izcenojumu apstiprināšanu**

Ziņo Kristiāna Pamše, debatēs piedalās Sigita Upmale, Andis Zaļaiskalns

Ir sagatavots Limbažu vidusskolas maksas pakalpojumu saraksts un veikti aprēķini, pamatojoties uz Limbažu novada pašvaldības 2021. gada 28. oktobra noteikumiem "Limbažu novada pašvaldības, tās iestāžu un struktūrvienību sniegto maksas pakalpojumu izcenojumu aprēķināšanas metodika un izcenojumu apstiprināšanas kārtība".

Ņemot vērā augstāk minēto un pamatojoties uz Pašvaldību likuma 10. panta otrās daļas 2. punkta d) apakšpunktu, **atklāti balsojot: PAR** – 8 deputāti (Aigars Legzdiņš, Dāvis Melnalksnis, Rūdolfs Pelēkais, Baiba Siktāre, Dagnis Straubergs, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** nav, komiteja **NOLEMJ:**

1. Apstiprināt Limbažu vidusskolas maksas pakalpojumu izcenojumus (pielikums).
2. Noteikt, ka maksas pakalpojumu izcenojumi stājas spēkā sākot ar 2025. gada 1. oktobri.
3. Ar 2025. gada 1. oktobri atzīt par spēkā neesošu Limbažu novada domes 2021. gada 26. augusta lēmumu Nr. 170 (protokols Nr.5. 65.) “Par Limbažu vidusskolas maksas pakalpojumu izcenojumu apstiprināšanu”.
4. Atbildīgo par maksas pakalpojumu izcenojumu piemērošanu un līguma slēgšanu noteikt Limbažu vidusskolas direktoru.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

Sēdes vadītāja S. Upmale uzdod līdz domes sēdei precizēt pielikuma 2.punktā piezīmi, papildinot ar atlaidi arī sacensībām.

# 47.

**Par Staiceles pirmsskolas izglītības grupu telpu izveidi Staiceles pamatskolā**

Ziņo Artis Ārgalis, debatēs piedalās Dagnis Straubergs, Sigita Upmale

Būvniecības valsts kontroles birojs 2020. gada 17. decembrī pieņēma lēmumu Nr. 33-1.4/2020/314, kura ietvaros konstatēta bīstamība ēkas mehāniskajā stiprībā un stabilitātē, ko radījusi nevienmērīga pamatu sēšanās Pašvaldības ēkai Parka ielā 2, Staicelē, Limbažu novadā.

Limbažu novada dome 2022. gada 28. jūlijā pieņēma lēmumu Nr. 782 “Par Staiceles pamatskolas pirmsskolas grupu telpu rekonstrukciju, Parka ielā 2, Staicelē, Limbažu novadā” (protokols Nr. 11, 42.). Ar šo lēmumu tika atbalstīta iecere uzsākt darbu pie Staiceles pirmsskolas grupu telpu pārbūves esošajā ēkā, Parka lielā 2, Staicelē, Limbažu novadā.

2023. gada 23. jūlijā tika izsludināts Atklāts konkurss elektronisko iepirkumu sistēmā Nr. LNP 2023/117 “Dienas centra ēkas būvprojekta izmaiņu projektēšana Parka ielā 2, Staicelē, Limbažu novadā un autoruzraudzība būvdarbu laikā un ēkas energosertifikāta izstrāde”, kā rezultātā 2023. gada 13. oktobrī noslēgts līgums Nr. 4.10.8/23/27 ar SIA ,,KPB PROJEKTĒTĀJS.LV” par SIA ,,KROKS R” izstrādātā būvprojekta ,,Dienas aprūpes centra pārbūve par izglītības centru Staicelē” izmaiņu projekta izstrādi, ēkas energosertifikāta izstrādi un būvprojekta būvdarbu autoruzraudzību. Tika izstrādāts Staiceles pirmsskolas izglītības iestādes pārbūves būvprojekts (BIS lietas Nr. BIS-BL-752348-8533, turpmāk – Būvprojekts), trīs kārtās: Būves daļas demontāža; Jaunās zāles piebūve, Visas būves iekšējā un ārējā pārbūve.

2025. gada 24. februārī tika izpildīti Būvdarbu uzsākšanas nosacījumi Būvprojekta 1.kārtai “Būves daļas demontāža”, tika veikti demontāžas darbi, un 2025. gada 4. jūnijā ēka tika nodota ekspluatācijā.

Atbilstoši būvprojekta izstrādātāja iesniegtajai Būvprojekta ekonomiskajai sadaļai, 2024. gada cenās, 2. un 3. kārtas indikatīvās būvdarbu izmaksas būtu 2 988 660,30 EUR t.sk. PVN.

Pēc Limbažu novada Izglītības pārvaldes rīcībā esošajiem datiem, bērnu skaits uz 2025. gada 1. septembri, kas Staicelē apgūst pirmsskolas izglītības programmu, ir 42 bērni. Jaundzimušo skaits Staiceles pilsētā un pagastā 2023. gadā bija 9 jaundzimušie, 2024. gadā – 7 jaundzimušie, 2025. gadā uz 1. septembri ir 5 jaundzimušie.

Izvērtējot indikatīvās būvdarbu izmaksas ēkai Parka ielā 2, Staicelē, izglītojamo skaitu un jaundzimušo skaita tendenci, kā arī balstoties uz Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas 1. punktu, tiek rosināts pielāgot un pārbūvēt telpas divām Staiceles pirmsskolas izglītības grupām Staiceles pamatskolas ēkā Sporta ielā 4, Staicelē, Limbažu novadā.

Ņemot vērā minēto, pamatojoties uz Pašvaldību likuma 4. panta pirmās daļas 4. punktu un 10. panta pirmās daļas 19. un 21. punktu, Izglītības likuma 17. panta pirmo daļu, **atklāti balsojot: PAR** – 5 deputāti (Aigars Legzdiņš, Baiba Siktāre, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** 3 deputāti (Dāvis Melnalksnis, Rūdolfs Pelēkais, Dagnis Straubergs), komiteja **NOLEMJ:**

1. Atteikties no ieceres “Staiceles pirmsskolas izglītības iestādes pārbūves būvprojekts” (BIS lietas Nr. BIS-BL-752348-8533) 2. un 3. kārtas būvdarbiem Parka ielā 2, Staicelē, Limbažu novadā, kas apstiprināta ar Limbažu novada domes 2022. gada 28. jūlija sēdes lēmumu Nr. 782 “Par Staiceles pamatskolas pirmsskolas grupu telpu rekonstrukciju, Parka ielā 2, Staicelē, Limbažu novadā” (protokols Nr. 11, 42.).
2. Atbalstīt ieceri Staiceles pirmsskolas izglītības iestādes telpu grupu izveidei Staiceles pamatskolā, Sporta ielā 4, Staicelē, Limbažu novadā.
3. Uzdot Limbažu novada pašvaldības Centrālās pārvaldes Attīstības un projektu nodaļai sadarbībā ar Limbažu novada Izglītības pārvaldi, Staiceles pamatskolas direktori un Staiceles pilsētas un pagasta pakalpojumu sniegšanas centra vadītāju sagatavot projektēšanas darba uzdevumu Staiceles pirmsskolas izglītības iestādes divu telpu grupu izveidei Staiceles pamatskolā, Sporta ielā 4, Staicelē, Limbažu novadā un organizēt iepirkuma procedūras uzsākšanu būvniecības ieceres dokumentācijas izstrādei.
4. Atbildīgo par lēmuma izpildi noteikt Limbažu novada pašvaldības Centrālās pārvaldes Attīstības un projektu nodaļas vadītāju.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

Limbažu novada pašvaldības izpilddirektors A. Ārgalis informē, ka līdz domes sēdei tiks sagatavots un pievienots kalendārais grafiks par to, kā izskatās šī projekta norealizēšana līdz grupiņu atvēršanai, kā arī provizoriskās izmaksas visām projekta vadības sadaļām.

# 48.

**Par Alojas pilsētas pirmsskolas izglītības iestādi “Auseklītis”**

Ziņo Artis Ārgalis, debatēs piedalās Dāvis Melnalksnis, Rūdolfs Pelēkais, Sigita Upmale,

Ģirts Ieleja

Limbažu novada domes 2024. gada 26. septembra sēdē pieņemts lēmums Nr. 657 “Par Alojas pilsētas pirmsskolas izglītības iestādi “Auseklītis”” (protokols Nr. 18, 8.). Ar šo lēmumu Alojas pilsētas pirmsskolas izglītības iestādes “Auseklītis” potenciālā atrašanās vieta noteikta Ausekļa ielā 1, Alojā, Limbažu novadā, ēkā ar kadastra apzīmējumu 66070030078002.

Izvērtējot ēkas ar kadastra apzīmējumu 66070030078002 piemērotību pirmsskolas izglītības iestādes vajadzībām, tiek rosināts izbūvēt jaunu ēku Kalēju ielā 11, Alojā, Limbažu novadā, pašvaldības īpašumā esošā zemes vienībā ar kadastra apzīmējumu 66070030103.

Pirmsskolas izglītības iestādes “Auseklītis” telpu sakārtošana, kā pasākums Nr. 20, paredzēta Limbažu novada Attīstības programmas 2022.–2028. gadam Investīciju plānā 2025.–2027. gadam.

Pamatojoties uz Pašvaldību likuma 4. panta pirmās daļas 4. punktu un 10. panta pirmās daļas 19. un 21. punktu, Izglītības likuma 17. panta pirmo daļu, **atklāti balsojot: PAR** – 5 deputāti (Aigars Legzdiņš, Baiba Siktāre, Sigita Upmale, Andis Zaļaiskalns, Diāna Zaļupe), **PRET –** nav, **ATTURAS –** 3 deputāti (Dāvis Melnalksnis, Rūdolfs Pelēkais, Dagnis Straubergs), komiteja **NOLEMJ:**

1. Atteikties no ieceres Alojas pilsētas pirmsskolas izglītības iestādi “Auseklītis” izvietot pašvaldības ēkā Ausekļa ielā 1, Alojā, Limbažu novadā (kadastra apzīmējuma 66070030078002), kas apstiprināta ar Limbažu novada domes 2024. gada 26. septembra sēdes lēmumu Nr. 657 “Par Alojas pilsētas pirmsskolas izglītības iestādi “Auseklītis”” (protokols Nr. 18, 8.).
2. Atbalstīt ieceri Alojas pilsētas pirmsskolas izglītības iestādes “Auseklītis” izvietošanai veikt jaunas ēkas būvniecību Kalēju ielā 11, Alojā, Limbažu novadā, pašvaldības īpašumā esošā zemes vienībā ar kadastra apzīmējumu 66070030103.
3. Uzdot Limbažu novada pašvaldības Centrālās pārvaldes Attīstības un projektu nodaļai sadarbībā ar Limbažu novada Izglītības pārvaldi, Alojas pilsētas pirmsskolas izglītības iestādes “Auseklītis” vadītāju un Limbažu novada pašvaldības Alojas apvienības pārvaldes vadītāju sagatavot projektēšanas darba uzdevumu Alojas pilsētas pirmsskolas izglītības iestādes “Auseklītis” jaunas ēkas būvniecībai Kalēju ielā 11, Alojā, Limbažu novadā, zemes vienībā ar kadastra apzīmējumu 66070030103 un organizēt iepirkuma procedūras uzsākšanu būvniecības ieceres dokumentācijas izstrādei.
4. Atbildīgo par lēmuma izpildi noteikt Limbažu novada pašvaldības Centrālās pārvaldes Attīstības un projektu nodaļas vadītāju.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

Deputāts Dāvis Melnalksnis informē, ka ir kļūdījies un nobalsojis “PAR”, lūdz precizēt balsojumu uz “ATTURAS”.

# 49.

**Informācijas**

Limbažu novada pašvaldības Centrālās pārvaldes Nekustamā īpašuma un teritorijas plānojuma nodaļas vadītāja L. Viļčinska informē, ka domes sēdē tiks iesniegti divi lēmumu projekti par nekustamo īpašumu Liepu iela 11, Limbažu pagastā un “Jaunpāļi”, Umurgas pagastā atsavināšanu.

Limbažu novada pašvaldības izpilddirektors A. Ārgalis informē, ka uz domes sēdi tiks virzīts lēmuma projekts no “Augstu sasniegumu sporta komisijas” par finansējuma piešķiršanu, lai nosegtu diviem augstas klases sportistiem braucienus uz sacensībām.

Limbažu novada pašvaldības Centrālās pārvaldes Attīstības un projektu nodaļas vadītājs Ģ. Ieleja informē, ka, iespējams, uz domes sēdi tiks virzīti divi ceļu projekti.

Sēdi slēdz plkst. 15:36

Sēdes vadītāja S. Upmale

Sēdes protokoliste D. Tauriņa